Sering Pening Punca Tekanan Darah Rendah? Ini Cara Mengawalnya

Darah tinggi adalah antara penyakit yang sangat membimbangkan bukan sahaja di Malaysia malah di mana-mana negara. Ini kerana ia juga boleh meningkatkan risiko penyakit jantung, kencing manis dan buah pinggang.
Tapi, pernahkah anda dengar penyakit tekanan darah rendah? Bagaimana pula dengan simptom tekanan darah rendah atau hypotension? Adakah ia bahaya seperti darah tinggi?

Tekanan darah rendah biasanya terjadi apabila pengaliran darah tidak sampai ke otak dan organ penting dalam badan.
Lalu, terjadilah simptom seperti:

Pitam / pening yang kerap
Tidak stabil
Pengsan
Penglihatan kabur
Jantung berdegup laju
Mudah terkeliru
Rasa mual

Rasa mual, pening, loya, dan pitam adalah tanda-tanda tekanan darah rendah

Apabila terjadi simptom di atas, jangan panik!
Hentikan aktiviti yang sedang dilakukan, duduk atau baring dan minum air.
Rehatkan diri sehingga keadaan kembali normal. Jika masih sama, anda perlu rujuk di klinik atau hospital berhampiran.
Foto Kredit: mygenesismedical.com
Cara Mengatasi Tekanan Darah Rendah
Bagi mereka yang menghidap penyakit ini disarankan agar:
1. Bangun perlahan-lahan
Terutamanya apabila bangun dari tidur setiap pagi. Buat senaman ringan dahulu seperti stretching agar pengaliran darah berjalan dengan sempurna.
Kemudian, baru bangun perlahan-lahan dan bergerak aktif.
2. Elak berdiri terlalu lama
Untuk elakkan terjadinya cramp yang disebabkan oleh pengaliran darah yang tidak sekata dalam badan.
Berehatlah seketika apabila anda mula rasa tidak selesa.
Gerakkan jemari kaki dan tangan supaya anda dapat melancarkan pengaliran darah.
Gerakkan jari kaki dengan kerap jika anda perlu berdiri dengan lama setiap hari
3. Pakai stokin ‘compression’
Sesuai dengan namanya, stokin elastik ini memberi tekanan pada kaki dan perut sekali gus melancarkan pengaliran darah dan menaikkan tekanan darah.
4. Elak minum kopi pada waktu malam
Minum kopi pada waktu malam boleh menyebabkan dehidrasi, salah satu penyebab tekanan darah rendah.
Foto Kredit: cafe-hallmanns.com
5. Makan dalam kuantiti sedikit tapi kerap
Ini untuk mengelakkan postprandial hypotension, iaitu tekanan rendah yang biasanya terjadi selepas makan.
Elak berjalan selepas makan. Selain itu, banyakkan mengambil sayuran dan buah-buahan serta elakkan makanan berminyak.
Jauhi makanan rapu, makan makanan yang berkhasiat dan seimbang
Tidak seperti darah tinggi,
…tekanan darah rendah hanya perlu dirawat apabila kerap terjadinya simptom- simptom di atas.
Namun tidak bermakna anda perlu pandang ringan pada gaya hidup anda.
Ubah dengan mengamalkan gaya hidup sihat dan pemakanan yang betul supaya dapat mengelakkan daripada mendapatkan rawatan.


Penyebab Keputihan Pada Wanita Dan Cara Mengatasinya

Pernahkah faraj terasa gatal yang teruk? Mungkin juga lendir yang berbau? Kemungkinan besar ialah anda mengalami keputihan. Keputihan tidak mengenal usia dan status perkahwinan. Walaupun ramai mengadu mengalami keputihan ketika hamil, ramai juga wanita muda yang dijangkiti penyakit ini. Keputihan yang berlebihan bakal mengundang banyak masalah.
Topik kita pada hari ini adalah berkenaan keputihan dan penyebab keputihan itu berlaku. Tetapi sebelum itu, kita harus ketahui cara untuk membezakan apa yang normal dengan yang bermasalah.

Keadaan normal
Pada kebiasaannya, lendir faraj adalah jernih atau berwarna putih. Jika keputihan tidak berubah menjadi warna kekuningan atau kehijauan menandakan tiada jangkitan berlaku. Keputihan yang berlendir dan tidak berbeku adalah normal, tetapi apabila ia mula berbau hanyir, berbeku, terdapat keradangan atau kegatalan menandakan keputihan yang bermasalah.
Faktor utama penyebab keputihan berlaku adalah disebabkan bakteria yang berlebihan yang terdapat di dalam faraj. Pertumbuhan bakteria tersebut dikawal dan dipengaruhi oleh beberapa faktor termasuk tahap keasidan (pH) dan hormon-hormon. Sebarang perkara yang boleh menyebabkan ketidakseimbangan ini boleh menyebabkan jangkitan atau pertumbuhan pesat bakteria normal yang menyebabkan keputihan.

Penyebab keputihan
Antara penyebab keputihan yang dikenalpasti adalah seperti berikut:

Kanser serviks atau kanser pangkal rahim
Pengambilan antibiotik atau steroid
Bakteria vaginosis, sejenis jangkitan bakteria yang biasanya berlaku kepada wanita mengandung atau wanita yang mempunyai beberapa pasangan
Pil perancang keluarga
Klamidia atau gonorea (penyakit kelamin)
Diabetes
Sabun wangi, losyen atau mandian buih
Penyakit radang pelvik
Trikomoniasis, sejenis jangkitan parasit yang kebiasaanya disebabkan oleh seks tanpa perlindungan
Atrofi faraj, penipisan dan pengeringan dinding-dinding faraj sewaktu menopaus
Jangkitan kulat

Ikut nasihat doktor
Seterusnya, anda perlu dapatkan nasihat doktor bagi mengenalpasti apakah punca sebenar penyebab keputihan tersebut dan apakah rawatan susulan bagi mengatasinya. Doktor anda akan bertanyakan pelbagai soalan untuk mengenalpasti penyebab keputihan termasuk soalan tentang pengambilan antibiotik, simptom-simptom menopaus, simptom-simptom diabetes atau sebarang perubahan di dalam tahap kesihatan atau gaya hidup anda.
Kemudian doktor tersebut akan melakukan pemeriksaan pelvik dengan menggunakan alat yang dipanggil speculum. Semasa pemeriksaan pelvik ini, sampel keputihan akan diambil untuk ujian. Dengan melihat sampel tersebut di bawah mikroskop, doktor akan dapat mengenalpasti penyebab keputihan tersebut dan mengesyorkan rawatan yang sesuai.
Rawatan keputihan di klinik dan hospital
Bagaimanakah cara mengatasi keputihan? Biasanya, setelah sudah dikenalpasti, jenis rawatan akan berbeza bergantung kepada diagnosis doktor mengenai penyebab keputihan itu tadi. Jika ianya adalah jangkitan, kebiasaannya ia akan dirawat dengan mengambil antibiotik. Samada memakan antibiotik atau menggunakan antibiotik di dalam bentuk krim atau gel.
Jika doktor mengesyaki anda dijangkiti bakteria, doktor mungkin memberi preskripsi untuk sejenis antibiotik yang dipanggil metronidazole. Manakala jika ia dikenalpasti sebagai penyakit kelamin, biasanya anda diberi suntikan antibiotik sebelum keputusan ujian di makmal boleh mengesahkannya. Ingat, jangan dapatkan rawatan sesuka hati tanpa merujuk pada yang pakar. Sebagai alternatif, untuk bacaan sahaja, dapatkan maklumat di hujung jari di portal Kementerian Kesihatan Malaysia.
Ubat tanpa preskripsi
Jika anda mempunyai jangkitan kulat yang berulang dan anda kenal dengan simptom-simptom jangkitan kulat tersebut, anda boleh gunakan krim anti-kular yang boleh didapati tanpa sebarang preskripsi. Jika masih tidak dapat lihat sebarang perubahan, doktor boleh menukar rawatan berdasarkan pemeriksaan terkini.
Perubahan hormon
Bagi atrofi faraj pula, ia disebabkan perubahan hormon yang kebiasaannya berlaku sewaktu kehamilan, semasa mengambil pil perancang atau selepas menopaus. Jika anda sedang mengambil pil perancang kehamilan, ia dapat diatasi dengan menggunakan dos yang lebih kuat untuk mengatasi keputihan. Manakala jika anda menopaus pula, terapi penggantian hormon adalah rawatan yang sesuai.
Sekarang anda telah ketahui penyebab keputihan, bagaimana untuk mengenalpasinya dan rawatan yang sepatutnya. Diharapkan ilmu ini sedikit sebanyak dapat membantu anda untuk hidup lebih sihat.


Risau Mata Putih Berubah Jadi Kekuningan, Hati-Hati Ini Tanda Penyakit!

Tanda kepada pelbagai jenis penyakit merupakan penyebab mata kuning terjadi kepada golongan dewasa. Ia sebagai tanda terdapatnya gangguan pada organ hati atau hempedu.
Justeru itu, mari ikuti penerangan lanjut di bawah untuk mengetahui penyebab mata kuning pada orang dewasa dengan lebih terperinci.

Baca juga: Ada 5 Tips Bila Anda Sakit Tengkuk & Lenguh-Lenguh, Baru Lega Otot Leher!
PENYEBAB MATA KUNING PADA ORANG DEWASA

PUNCA-PUNCA WARNA PUTIH BERUBAH MENJADI KUNING
1. PENYAKIT KUNING
Penyakit kuning merupakan salah satu penyebab mata berubah warna menjadi kuning. Hal ini kerana, ada pengumpulan zat bernama bilirubin dalam aliran darah. Selain itu, terdapat tanda lain disebabkan penyakit kuning ini seperti:

Warna kulit berubah menjadi kuning.
Biasa terjadi pada bayi dan orang dewasa.
Tanda penyakit hepatitis atau kanser pankreas untuk orang dewasa.

2. BATU KARANG
Selain mata menjadi lebih kuning, terdapat gejala lain bagi penyakit batu karang seperti berikut:

Sakit perut di bahagian kanan atas.
Sakit dada.
Mual dan muntah.

3. SIROSIS HATI
Kerosakan organ hati boleh disebabkan terbentuknya rangkaian parut pada organ tersebut yang dikenali sebagai sirosis hati. Gejala sirosis hati selain warna mata jadi lebih kuning adalah:

Ia mempengaruhi fungsi hati.
Penurunan nafsu makan.
Mudah penat.
Penurunan berat badan secara mendadak.

4. GANGGUAN PANKREAS

Selain hempedu, gangguan pada pankreas boleh menjadi penyebab mata berubah warna kekuningan. Hal ini kerana, saluran pankreas dan saluran hempedu saling bergabung dan berperanan untuk mengalirkan hempedu ke usus kecil.
Sewaktu slauran pankreas mengalami jangkitan atau tersumbat, hempedu tidak boleh mengalir dengan baik dan menyebabkan perubahan warna kuning pada mata.
5. GANGGUAN DARAH
Gangguan pada sel darah merah boleh menunjukkan pelbagai gejala, termasuklah mata kuning. Gejala lainnya adalah:

Anemia Hemolitik Autoimun (AHA) – Menyebabkan sistem imun bertindak memusnahkan sel darah merah lebih cepat daripada apa yang badan boleh hasilkan.
Anemia sel sabit – Mempunyai sel darah merah yang berbentuk abnormal disebabkan mutasi genetik.
Reaksi ketidakserasian darah setelah pemindahan darah juga menyebabkan warna mata berubah.

6. KESAN SAMPINGAN UBAT-UBATAN
Perubahan warna mata juga boleh muncul sebagai kesan sampingan mengambil ubat-ubatan. Mengambil jenis ubat tertentu dalam jangka waktu panjang boleh menjadi penyebab munculnya keadaan ini.
KESIMPULAN
Mata kuning adalah gejala penyakit yang seeloknya ditangani dengan segera. Apatah lagi, jika keadaan ini muncul bersama dengan gejala penyakit lain seperti:

Demam.
Sakit perut.
Buang air besar berdarah.

Agar diri menjadi lebih sihat dan terhindar dari penyakit yang berisiko, amalkan gaya hidup sihat dengan mengambil makanan yang bernutrisi dan aktif bersukan.
Sumber: Halodoc


Biar Betul Ada 100 Bahan Kimia Dikeluarkan Daripada Semburan Air Freshener?

Bau wangian ni siapa saja yang tak suka. Hidung mesti nak bau benda yang sedap kan? Bahkan, selalu saja penyegar udara digunakan letak dalam kereta atau gantung di dinding rumah untuk bau harum semerbak.
Namun, anda perasan tak apabila selalu sangat kita bau penyegar udara ni kadang-kala kita berasa sakit kepala atau sesak nafas. Kenapa ya? Mungkin anda akan tahu apabila baca hasil perkongsian daripada Dr. Rizal Abu Bakar di bawah.

Baca juga: Resepi Minyak Bawang Putih, Bukan Je Sedap Tapi Banyak Khasiat!
BIAR BETUL ADA 100 BAHAN KIMIA DIKELUARKAN DARIPADA SEMBURAN AIR FRESHENER?

Dua tiga menjak ini asyik masuk pejabat orang. Bila masuk boleh nampak air freshener di tempek di dinding.

Sekejap bunyi psstt. Awal-awal dulu terkejut juga bila dengar macam ni. Lepas tu bau wangi. Mujur siang.
Masuk kereta pun sama. Banyak orang letak air fresher. Ada lekat tak tempat aircond. Ada main sangkut-sangkut.
Sebelum ini saya selalu sewa kereta bila turun KL. Dalam kereta sewa dah diletak siap air freshener gantung.
Masuk saja sesak nafas jadinya. Biasanya saya akan buka tingkap semua dan air freshener tu letak kat dalam bonet.
Next time bila nak sewa saya sebut tak perlu letak air freshener. Tauke akur. Tak letak dah.
ADA APA DENGAN AIR FRESHENER?

Mungkin ada yang tertanya-tanya kenapa dengan air freshener? Ada apa?
Jawapannya ada dalam laporan di The Journal of Toxicological Sciences and Atmospheric Environment.
Kajian dapati air fresheners keluarkan lebih dari 100 bahan kimia berbeza. Jadi bila kita sedut wangian dari air freshener kita bawa masuk bahan kimia ini dalam tubuh.
Antara bahan favourite yang ada dalam air freshener ialah sodium borate. Bahan ini selalu diguna dalam racun serangga dan racun rumput.
SEBAIKNYA GUNA BAHAN NATURAL!
Kalau nak wangikan kenderaan boleh guna bahan natural macam pandan.
1. BUAT IKATAN SIMPUL PADA DAUN PANDAN

 Ambil 5-6 helai daun pandan dan buat ikatan simpul.
Letakkan di bonet.
Bau dari pandan juga akan hilangkan lipas kecil dalam kereta.

2. ALA BUNGA RAMPAI PUN MENARIK

Boleh juga buat ala bunga rampai macam kenduri dulu-dulu.
Letak dalam kain dan ikat ala-ala sup bonjot.
Gantung dengan cermin pandang belakang.

3. BUNGA-BUNGA KERING ATAU ESSENTIAL OIL

Kalau di ofis bagus lagi guna bunga-bunga kering.
Kalau ada bajet boleh cuba essential oil yang original.

Sumber: Facebook DrRizal Abu Bakar, NeuroVersiti


“Penyejuk Hati…”- Budak Lelaki 6 Tahun Jual Mainan Untuk Belanja Anak Yatim 35 Set Happy Meals

Setiap ibu bapa mempunyai cara tersendiri dalam mendidik anak-anak. Untuk membentuk peribadi anak kecil bukanlah satu perkara yang mudah. Pasti sejak kecil lagi kita sudah diajar untuk menghormati orang, berakhlak baik dan tolong menolong.
Selain itu, amalan suka bersedekah atau menabung perlu diterapkan dalam diri mereka supaya sentiasa mempunyai perasaan empati yang tinggi dan sentiasa bersyukur dengan rezeki yang diberikan oleh Allah SWT.

Baca juga: [VIDEO] “Farra Berat!” – Gelagat 2 Kanak-Kanak Main Basikal Buat Netizen Berdekah!
BUDAK LELAKI 6 TAHUN JUAL MAINAN UNTUK BELANJA ANAK YATIM

Terbaharu, menerusi aplikasi Twitter, tular mengenai kisah seorang kanak-kanak lelaki berusia 6 tahun mengambil keputusan untuk menjual koleksi mainannya. Hal ini kerana dia mahu membeli set Happy Meals dan diberikan kepada rumah anak yatim.

Menerusi posting seorang ibu bernama Adawiyah, anak lelakinya bernama Sayf Mecca itu mengambil keputusan untuk menjual koleksi mainannya kerana berpunca daripada maskot Mickey Mouse di McDonalds.
Jelasnya, maskot itu kelihatan seperti meminta sedekah dan secara tidak langsung memberi idea kepada Sayf untuk berkongsi rezeki bersama rakan-rakan yang tidak berkemampuan.

Sayf Mecca(6 tahun) jual his toys utk nak belanja orphanage (35orang) happy meals! Thanks aunty uncle yang support Sayf Mecca. pic.twitter.com/2vZfN4MNNU
— adawiyah (@_weahxx) March 27, 2022

Sayf Mecca(6 tahun) jual his toys untuk nak belanja orphanage (35orang) happy meals! Thanks aunty uncle yang support Sayf Mecca.
Sayf malu malu masa bagi bagi kan happy meal. Btw, Sayf Mecca decide nak belanja friends dia sebab dia tengok ada mascot mickey mouse dekat mcd minta sedekah so dia came out with idea nak jual toys and tolong less fortunate friends.

Today Sayf Mecca sambung lagi garage sale depan rumah mimi di ampang. Siapa nak support Sayf Mecca’s charity project boleh dm for address. Ada hotwheels and monster truck. Rm2-rm5 only!
“PANDAI PARENTS DIDIK…”
Perkongsian daripada ibu kepada kanak-kanak itu sudah tentunya menarik perhatian warganet. Mereka mengatakan bahawa adik Sayf Mecca yang berhati mulia dan didikan ibu bapa sangat memainkan peranan.

*Comel sungguh adik ni. Baik hati. Semoga berjaya dunia dan akhirat.
Sumber: Twitter Adawiyah


“Penyewa Dari Neraka”- Tinggal Rumah Sewa Kotor & Bau Hancing. Siap Ada Ular Sekali!

Selama bertahun-tahun, seorang pemilik rumah tidak dibenarkan oleh penyewa untuk melawat miliknya sendiri. Penyewa menggunakan alasan pandemik dan Covid-19 untuk menghalang pemilik rumah itu melawat keadaan rumahnya.
Pemilik rumah, Phil Tewkesley akhirnya berjaya memasuki rumah yang terletak di Kendal, Cumbria itu tetapi dia sangat terkejut dengan apa yang dilihat. Sangat tak masuk akal!

Baca juga: Gara-Gara Jiran Suka Parking Depan Rumah, Letak Nota ‘Untuk Dijual’ Terus Alih!
TINGGAL RUMAH SEWA KOTOR & HANCING. SIAP ADA ULAR SEKALI

Memetik laporan Metro UK, apabila masuk ke rumah, Phil terpaksa mengharungi timbunan sampah yang penuh dan berselerak di dalam rumah itu. Lebih mengejutkan, bukan sahaja timbunan sampah malah terdapat seekor ular sawa sedang mengintai di penjuru pintu bilik tersebut. Ular itu meringkuk di dalam tangki dengan tiga ular lain turut ditemui tetapi telah mati.

“Saya ternampak tangki besar dan ia sangat kotor. Saya melihat dengan lebih dekat ke dalam tangki dan terkejut kerana ada ular di dalamnya.
“Saya ketakutan, saya menjerit dan terus berlari keluar dari rumah kerana terkejut melihat perkara seperti itu berlaku,” jelas Phil.

Selain itu, tumbuhan yang telah mati, botol Irn Bru, ujian Covid dan salinan akhbar tempatan West Moorland Gazette juga bersepah di atas lantai.
“Susah nak percaya, bukan sahaja penuh dengan barang tetapi sampah dan juga makanan. Saya tak pernah alami perkara macam ini dalam hidup saya. Ia kelihatan seperti tempat pembuangan sampah,” luahnya.

Semasa membersihkan, Phil dan pasangannya, Lisa, telah terhidu bau air kencing yang sangat kuat. Menurut jiran tetangga, penyewa tersebut sering menerima penghantaran bungkusan setiap hari tetapi tidak pernah membuang apa-apa.
Terdapat juga beberapa kerosakan dan lubang akibat digigit tikus. Penyewa itu juga difahamkan tidak membayar sewa selama enam bulan.
Selain ular, terdapat juga ikan, tarantula dan kala jengking ditinggalkan oleh penyewa itu. Penyewa itu sebelum ini mengaku dirinya pencinta haiwan dan pernah menyelematkan seekor ular.

Dia mengambil masa selama 54 jam untuk membersihkan rumah yang seperti tongkang pecah itu dan kira-kira £1,200 hanya untuk menyingkirkan barang-barang mereka. Puluhan ribu diperlukan jika mahu mengembalikan kepada keadaan sedia kala.
Sumber: Metro UK


5 Amalan Penyusuan Susu Ibu Secara Eksklusif

Tidak dapat disangkal lagi bahawa susu ibu adalah makanan yang terbaik untuk bayi kita. Tidak ada yang serupa atau yang hampir sama dengannya. Jika seorang ibu itu sihat dan mampu untuk menyusukan anaknya, maka alasan apakah lagi yang diberikan jika mereka memberikan selain susu ibu?
Alangkah ruginya jika seorang bayi yang masih belum menjangkau umur 6 bulan sudah diberikan susu formula, air dan nestum. Paling menyedihkan jika ibu tersebut adalah seorang suri rumah atau pun bekerja dari rumah.

Saya terpanggil untuk berkongsi ilmu dan pengalaman yang saya ada. Saya mempunyai 3 orang anak di mana ketiga-tiga anak saya menyusu dengan susu ibu. Alhamdulillah, walaupun saya bekerja, namun Allah memberikan saya peluang ini kepada saya. Saya akan rasa bersalah jika saya tidak menggunakan amanah ini dengan sebaiknya. Saya pasti anda juga begitu.
Baru-baru ini saya telah menghadiri satu sesi ceramah dan perkongsian tentang penyusuan ibu bersempena dengan Hari Penyusuan Ibu Sedunia. Di Malaysia, kesedaran memberikan susu ibu kepada bayi masih tidak boleh dibanggakan. Masih ramai yang beralasan tidak memberikan susu ibu kepada bayi mereka. Sememangnya terlalu sukar untuk menemui ibu yang memberikan susu ibu secara eksklusif. Kebanyakannya sudah mencampurkan susu walaupun bayi baru berusia 2 bulan!

Apakah yang dimaksudkan dengan penyusuan eksklusif?

“Penyusuan susu ibu secara eksklusif bermaksud bayi hanya diberikan susu ibu dalam masa enam bulan pertama selepas kelahirannya. Tiada makanan atau minuman lain diberikan pada bayi dalam tempoh tersebut.
Makanan pelengkap hanya dimulakan setelah bayi berumur enam bulan dan ke atas. Penyusuan hendaklah diteruskan sehingga bayi berumur dua tahun.”
Penyusuan susu ibu secara eksklusif
Untuk membolehkan penyusuan susu ibu secara eksklusif selama enam bulan pertama selepas kelahiran bayi dicapai, ibu hendaklah mengamalkan perkara berikut, antaranya adalah seperti:
1. Penyusuan susu ibu perlu dimulakan dalam masa satu jam pertama selepas kelahiran bayi.
2. Penyusuan secara eksklusif, iaitu bayi hanya diberikan susu ibu tanpa sebarang makanan atau minuman walaupun air masak.
3. Ibu perlu menyusui mengikut kehendak bayi, iaitu kekerapan menyusu adalah bergantung kepada permintaan bayi.
4. Tidak memberikan sebarang susu formula atau puting kosong kepada bayi dalam tempoh enam bulan pertama.
5. Semua jenis cecair tidak digalakkan diberikan kepada bayi kecuali ubat-ubatan atau rawatan yang diperlukan oleh bayi.
Kenapa tidak beri susu ibu?
Mengapakah ibu tidak memberikan susu ibu kepada bayi mereka? Berikut adalah alasan yang sering diberikan:
1. Susu saya tidak cukup. Bayi saya tidak kenyang
2. Bayi saya masih menangis walaupun sudah menyusu
3. Saya demam – takut terjangkit pada anak
4. Saya tidak tahu cara menyusu yang betul
5. Puting saya sakit. Saya rasa tidak selesa
6. Saya malu menyusu di khalayak ramai
7. Leceh – perlu tudung dan baju yang sesuai jika mahu menyusukan bayi di khalayak
8. Tiada ilmu – tidak tahu kebaikan susu ibu
9. Terpengaruh dengan saranan kaum keluarga dan sahabat supaya memberikan susu formula
10. Bayi saya tidak mahu susu ibu walaupun saya suakan mulutnya ke payudara saya
11. Saya selalu ‘outstation‘ – mana mungkin untuk saya menyusukan anak saya

Akhir kata
Foto Kredit: popsugar.com
Banyak lagi alasan yang selalu diberikan. Saya meyakini bahawa kesemua alasan di atas mempunyai cara penyelesaian yang mampu membuatkan kita mmeberikan susu ibu kepada bayi. InsyaAllah pada artikel akan datang, saya akan memberikan pelbagai info tentang penyusuan dan memberikan penyelesaian kepada alasan-alasan yang diberikan.
Selamat menyusukan bayi anda!


KPM Batal Peperiksaan Matrikulasi & Tamatkan Sesi 2019/2020 Sem 2

Makluman buat ibu bapa yang mempunyai anak-anak di Matrikulasi bagi sesi 2019/2020, sebentar tadi Kementerian Pendidikan Malaysia telah mengumumkan bahawa peperiksaan Semester 2 bagi sesi tersebut telah dibatalkan.
Dalam kenyataan media 11 April 2020 itu, turut diumumkan bahawa markah yang akan dikira sebagai markah akhir adalah jumlah markah daripada Semester 1 dan Penilaian Berterusan Semester 2.

Program Matrikulasi bagi sesi 2019/2020 juga secara rasminya akan ditamatkan sepenuhnya bermula 11 April 2020.
Selaras dengan pelanjutan tarikh PKP, pelajar yang masih berada di kampus diminta terus kekal mematuhi arahan dan KPM akan terus memantau keadaan pelajar untuk tindakan susulan.

Kenyataan penuh adalah seperti dilampirkan di bawah.

*Sumber: Kementerian Pendidikan Malaysia (KPM)


Peperiksaan SPM Akan Mula 6 Januari Tahun Hadapan- KPM

Hari ini, Kementerian Pendidikan Malaysia (KPM) membuat penjadualan semula buat kali kedua takwim peperiksaan di bawah kementerian itu dengan tarikh peperiksaan Sijil Pelajaran Malaysia (SPM) kini dipinda ke 6 Januari hingga 9 Februari tahun depan. Peperiksaan itu sebelum ini dijadual bermula 16 November hingga 7 Disember ini.
PEPERIKSAAN LAIN JUGA DIPINDA TARIKH

Selain itu, peperiksaan Sijil Pelajaran Malaysia Ulangan (SPMU) yang sepatutnya bermula 23 hingga 30 Jun ini bagi ujian bertulis dan ujian lisan dipinda ke tarikh baharu iaitu 17 Ogos hingga 30 September ini.
Sesi pertama peperiksaan Sijil Vokasional Malaysia (SVM) pula yang sepatutnya berlangsung pada 13 hingga 24 Mei ini bagi semester tiga dan semester satu akan dipinda kepada 3 hingga 14 Ogos ini dan 28 hingga 9 Oktober ini. Tarikh peperiksaan bagi sesi kedua untuk semester keempat dan semester kedua SVM juga dipinda iaitu masing-masing dari 21 Oktober hingga 8 November dan 14 hingga 30 Oktober ini kepada 18 hingga 29 Januari 2021 dan 17 hingga 28 Mei 2021.

Sementara itu, peperiksaan bagi mata pelajaran Bahasa Melayu SVM dipinda dari 19 hingga 30 Oktober ini kepada 16 November hingga 6 Januari depan bagi ujian lisan, manakala ujian bertulis yang dijadual pada 16 November dipinda ke 6 Januari depan.

Begitu juga bagi mata pelajaran Sejarah untuk SVM, ia dipinda dari 25 November ini ke 7 Januari tahun depan. Menurut kenyataan itu, Sijil Tinggi Agama Malaysia (STAM) pula yang dijadual bermula 21 hingga 28 Oktober ini, kini dipinda kepada 17 hingga 25 Februari 2021.
Bagi Sijil Tinggi Persekolahan Malaysia (STPM) kohort 2020, peperiksaan bagi semester dua yang dijadual pada 18 hingga 24 November akan diawalkan kepada 12 hingga 18 Ogos ini manakala bagi semester tiga pula, peperiksaan yang sepatutnya bermula pada 3 hingga 10 November ini dipinda kepada 1 hingga 9 Mac 2021.
Peperiksaan semester satu STPM 2021 bagi kohort 2021 yang dijadualkan berlangsung dari 25 November hingga 1 Disember ini pula dipinda ke 22 hingga 25 Februari 2021. Sementara itu, Ujian Pencapaian Bahasa Antarabangsa yang dijadual pada 22 Jun ini pula dipinda ke 4 Februari tahun depan manakala Mata Pelajaran Aliran Kemahiran (MPAK) dari 5 Oktober kepada 18 November ini.
TEMPOH BELAJAR YANG CUKUP

Menurut KPM, penjadualan semula itu dibuat bagi membolehkan pelajar mempunyai tempoh pembelajaran yang cukup dan dapat membuat persediaan rapi untuk menduduki peperiksaan.
“KPM telah mengambil kira keperluan untuk mengatur semula pelbagai aspek logistik bagi tujuan peperiksaan tersebut termasuk memperincikan tarikh permulaan sesi persekolahan bagi tahun 2021 yang akan dimaklumkan kelak.
“Penyusunan semula permulaan sesi ini penting bagi memastikan sesi persekolahan pada tahun hadapan berjalan lancar,” menurut KPM.
Penjadualan semula peperiksaan dibuat kali pertama pada 28 Mac lepas sebelum Menteri Kanan (Pendidikan), Dr Mohd Radzi Md Jidin pada 15 April mengumumkan Ujian Penilaian Sekolah Rendah (UPSR) dan Pentaksiran Tingkatan Tiga (PT3) bagi tahun ini dibatalkan. – Bernama
Sumber: Sinar Harian


Peperiksaan UPSR, PT3, SPM Dibatalkan Bagi Tahun 2020- Kementerian Pendidikan

Berikutan penularan wabak COVID-19 yang masih belum menunjukkan kadar penurunan, Kementerian Pendidikan (KPM) mengambil keputusan untuk meminda kesemua tarikh peperiksaan utama selaras dengan keputusan kerajaan melanjutkan perintah kawalan pergerakan (PKP) dan penangguhan pembukaan persekolahan ekoran Covid-19.
TIADA PEPERIKSAAN TAHUN 2020

Menteri Pendidikan Mohd Radzi Md Jidin, hari ini dalam satu sidang media mengumumkan keputusan Kementerian Pendidikan  untuk membatalkan kesemua peperiksaan wajib iaitu UPSR, PT3, SPM bagi tahun 2020. Namun, beliau turut memberitahu bahawa jadual peperiksaan SPM akan dibawa kepada awal tahun 2021.
Selain dari itu, beliau turut menjelaskan bahawa apabila sekolah dibuka kelak, ianya akan terhad untuk pelajar Tingkatan 5 dan Tingkatan 6 Atas sahaja. Hal ini adalah pelajar dalam dua fasa ini akan tertumpu kepada peperiksaan besar.

Keputusan ini akan terpakai kepada semua sekolah kerajaan, sekolah bantuan kerajaan, sekolah swasta dan mana-mana institusi pendidikan yang berdaftar dengan KPM. Sekolah yang tidak berdaftar dengan KPM juga disarankan untuk turut mengikuti keputusan ini.


Milik Siapa Rumah Impian RM1 Juta Peraduan Ceria Raya Bersama F&N?

Ada sesiapa disini yang menyertai Peraduan Ceria Raya Bersama F&N yang berlangsung pada 1 Jun – 31 Julai 2015 lepas? Agak-agak siapa yang menang rumah impian RM1 Juta yang ditawarkan ya? Atau sebenarnya tak ada orang menang?
Baru-baru berlangsungnya acara akhir Ceria Raya F&N di Sunway Pyramid menyaksikan 5 orang finalis Peraduan Ceria Raya Bersama F&N. Mereka bersaing untuk merebut rumah impian yang bernilai RM1 juta.

Lebih dari 500,000 rakyat Malaysia yang menyertai peraduan ini dan hanya 5 orang yang layak untuk ke acara kemuncak Peraduan Ceria Raya Bersama F&N.

Menurut Jenny Wong, Ketua Pemasaran Jenama F&N Beverage, “Peraduan pada tahun ini agak berbeza kerana menggunakan tema hari raya dan peraduan ini sebagai tanda menghargai pengguna F&N”.

F&N antara brand yang menjadi pilihan rakyat Malaysia setibanya bulan ramadhan dan hari raya. Yang sering menjadi pilihan dibulan ramadhan adalah NutriSoy dan 100Plus sebagai minuman isotonik untuk membantu menghidrasi badan sepanjang hari berpuasa. Antara minuman lain yang menjadi pilihan adalah F&N Fun Flavors, F&N Seasons NutriWell, F&N SEASONS Tea, OISHI, EST Cola dan produk terbaru COCO Life.
Siapa pemenang rumah impian RM1 Juta?
Untuk merebut hadiah rumah impian RM1 Juta, 5 finalis dikehendaki melalu 3 cabaran dan 3 orang peserta yang memiliki markah tertinggi akan meneruskan cabaran ke separuh akhir.
Cabaran Mengutip Botol Minuman F&N terbanyak dalam masa 40 saat
3 Peserta yang layak ke separuh akhir. Semua perempuan ye..
3 peserta berentap menjawab kuiz bagi merebut tempat pertama Toyota Innova, tempat kedua Nissan Almera, dan tempat ketiga set teater bernilai RM30,000.
Tahniah kepada:
Hidayati Binti Jamil
Tempat pertama
Nadia Binti Mohamad Nasir
Tempat Kedua
Fatin Shazwani Binti Hamdan
Tempat Ketiga
Masih tertanya-tanya lagi siapa pemenang rumah impian RM1 Juta?
Sebenarnya, cabaran ketiga adalah cabaran untuk pemenang tempat pertama iaitu Puan Hidayati untuk memilih nomboh bertuah dari 75 produk F&N yang tertera. Dari 75 produk tersebut hanya ada 1 sampul yang mempunyai gambar rumah impian RM1 Juta.
Mungkin bukan rezeki untuk memiliki rumah Impian kerana tekaan naluri Puan Hidayati tidak tepat. Puan Hidayati hanya membawa pulang Toyota Innova! Itu pun sudah memadai.

Tahniah kepada semua pemenang!


Peraduan #DuluKiniSelaluFN Kini Beri Peluang Kepada Rakyat Malaysia Berkarya Sempena Hari Kemerdekaan!

Lebih kurang seminggu je lagi kita akan menyambut Hari Kemerdekaan Malaysia tau. Wahh tak sabarnya!
Anda ingat tak, masa waktu sekolah dulu kan setiap kali menjelang bulan Ogos mesti kita diwajibkan menyanyikan lagu-lagu patriotik ketika perhimpunan kan? Bukan setakat itu je, macam-macam pertandingan akan dianjurkan seperti mewarna, melukis dan sebagainya.

Sambutan Hari Kemerdekaan diadakan adalah untuk memperingati Hari Kemerdekaan Negara dan memberi kesedaran kepada semua rakyat Malaysia erti kemerdekaan disamping mengetahui rentetan peristiwa-peristiwa yang berlaku sebelum merdeka.
Sempena Hari Kemerdekaan yang paling istimewa kali ini, F&N dengan bangganya meraikan saat yang bersejarah ini bersama anda. Mereka ada anjurkan satu peraduan #DuluKiniSelaluFN yang bertemakan Kemerdekaan dan anda berpeluang memenangi hadiah yang lumayan tau.

Mesti anda dah excited nak join peraduan ni kan? Jom kita tengok macam mana nak join.

Reka cipta corak tin F&N #DuluKiniSelaluFN!

Kita semua tahu setiap kali menjelang sambutan Hari Kemerdekaan Malaysia, antara perkara utama yang menjadi perhatian seluruh rakyat Malaysia pastinya tertumpu kepada reka cipta logo dan sebagainya yang bertemakan Kemerdekaan.
Masa ni lah anda boleh tonjolkan kreativiti anda, mana tahu ada rezeki anda untuk menang kan? Belum cuba, belum tahu!
Apa tunggu lagi, cepat join peraduan #DuluKiniSelaluFN ni. Apa yang anda perlu buat ialah reka cipta corak tin F&N yang kreatif bertemakan kemerdekaan dan berpeluang memenangi hadiah yang menarik tau.
Peraduan ni sah dari sekarang sehingga 30 September 2022. Jangan risau sebab peraduan ini terbuka untuk semua rakyat Malaysia yang berusia 18 tahun dan ke atas.
Anda hanya perlu membeli mana-mana produk F&N dengan berharga sekurang-kurangnya RM6.50 dalam satu resit untuk menyertai peraduan ni. Mudah kan!
Pssttt…anda jangan lupa muat turun templat reka cipta yang telah disediakan tau baru senang nak berkarya nanti. Anda boleh klik sini untuk muat turun sekarang!
Mesti anda tertanya-tanya apa nak buat lepas tu kan?
Berikut merupakan langkah menghantar borang peraduan anda :
Langkah 1: Tulis nama dan nombor MyKad anda didepan resit pembelian.
Langkah 2: Muat naik resit pembelian dan hasil karya anda di sini.
Biar betul F&N nak bagi laptop kepada yang bertuah!

Setiap peraduan mesti lah ada ganjaran yang menarik akan menanti kan. Anda nak tahu tak apa hadiah yang ditawarkan jika anda mengambil bahagian dalam peraduan #DuluKiniSelaluFN ni?
Bukan biasa-biasa ya hadiah dari F&N kali ini, confirm anda akan lagi excited nak join.
Antara hadiah yang boleh dimenangi pada akhir tempoh peraduan adalah seperti :
Hadiah Utama x 1

Laptop DELL Precision 5560 Workstation bernilai RM17,616
Wang tunai RM10,000
Produk F&N bernilai RM1,000

Hadiah Tempat Pertama x 1

Laptop HP Spectre X360 Convertible bernilai RM7,099
Wang tunai RM8,000
Produk F&N bernilai RM800

Hadiah Tempat Kedua x 1

Samsung Galaxy Tab S7+ bernilai RM4,599
Wang tunai RM5,000
Produk F&N bernilai RM500

Hadiah Sagu Hati x 62

Telefon Pintar Honor X9 4G bernilai RM1,099
Wang tunai RM500
Produk F&N bernilai RM200 setiap satu

Tidak lupa juga di akhir tempoh peraduan, pihak penganjur akan menyenarai pendek dan menilai semua penyertaan reka cipta yang diterima sepanjang tempoh peraduan berdasarkan kriteria berikut :

Kreativiti dan keaslian tema reka cipta yang digambarkan – 30%
Kualiti komposisi artistik, teknik, keseimbangan warna dan reka cipta keseluruhan berdasarkan tema – 30%
Tafsiran, kejelasan dan kesan tema reka cipta – 20%
Kesan keseluruhan reka cipta – 20%

Fuhh, siapa lah yang akan menang kan? Untuk pengetahuan anda, setiap pemenang akan dipaparkan di sini tau.
Lepas dah tahu semua mengenai peraduan #DuluKiniSelaluFN ni, apa tunggu lagi cepat pergi ke kedai-kedai yang berhampiran dan beli satu produk F&N untuk join. Ingat jangan lambat nanti terlepas!
Untuk maklumat lanjut anda boleh layari laman web rasmi F&N atau Facebook mereka. Semoga berjaya!


Peralihan Endemik: Ketahui 9 Situasi Tidak Wajib Pakai Pelitup Muka

Baru-baru ini Khairy Jamaluddin, Menteri Kesihatan Malaysia berkata orang ramai masih perlu mematuhi prosedur operasi standard (SOP) pemakaian pelitup di tempat-tampat awam meskipun negara bakal memasuki Peralihan Fasa Endemik bermula 1 April depan.
Beliau berkata demikian pada sidang media ketika ditanya sama ada Malaysia akan mengikut langkah Singapura yang tidak mewajibkan memakai pelitup muka ketika berada di luar bangunan bermula 29 Mac depan.

Baca juga: Ibu Dijangkiti Covid-19 Boleh ‘Breastfeeding’ Bayi, Ini Penjelasan Doktor
9 SITUASI TIDAK WAJIB PAKAI PELITUP MUKA

Bagaimanapun, Khairy berkata, terdapat keadaan dari segi pengecualian pemakaian pelitup muka yang dibenarkan oleh Kementerian Kesihatan Malaysia (KKM).

1. Penghuni di kediaman sendiri, bilik hotel, penginapan, tempat kemudahan awam yang tidak melibatkan interaksi dengan individu lain.
2. Ruang kerja bersendirian.
3. Aktiviti sukan, rekreasi dan riadah.
4. Kenderaan persendirian tidak termasuk e-hailing.
5. Sewaktu makan dan minum.
6. Aktiviti persembahan, menyanyi, menari, berlakon dan berceramah.
7. Kanak-kanak berusia lima tahun ke bawah.
8. Individu berkeperluan khas dan orang kelainan upaya (OKU) tertentu seperti cerebral palsy dan autisme.
9. Individu yang mempunyai masalah pernafasan yang mempunyai laporan perubatan.
LANGKAH SINGAPURA TIDAK MEWAJIBKAN PELITUP MUKA

Menurut laporan Mstar, Perdana Menteri Singapura, Lee Hsien Loong mengumumkan bahawa orang ramai tidak diwajibkan lagi memakai pelitup muka ketika berada di luar bangunan di republik itu kerana risiko jangkitan adalah jauh lebih rendah.
Hsien Loong berkata, pemakaian tersebut bagaimanapun masih diwajibkan ketika berada di dalam bangunan.
Pengumuman tersebut juga merupakan sebahagian daripada tindakan Singapura menjalani kehidupan dengan Covid-19.
Video penuh:

Sumber: Mstar, ASTRO Awani


5 Teknik Menghadapi Perampas Suami Orang. Jangan Risau!

Perampas Suami Orang
Salah tetap salah. Munculnya watak ‘perampas’ sememangnya paling ditakuti semua pihak baik lelaki mahupun wanita. Sama ada masih bercinta, bertunang ataupun yang sudah mendirikan rumah tangga. Memang sesebuah perhubungan itu bagaikan satu pengembaraan penuh cabaran. Kiri kanan penuh onak ranjau yang menyakitkan. Sama ada ke hutan mahupun lautan, semuanya perlu diredah bersama.
Justeru semakin jauh berjalan atau semakin dalam kita di dasar, maka semakin banyaklah pengalaman akan ditemui. Biarpun bertemu ‘kepahitan’ di awalnya tetapi yakinlah kemanisan yang diimpikan pasti ada. Bercinta sekadar sebulan masih mampu diterima, tetapi jika sudah mempunyai tiga anak dan berkahwin lebih 10 tahun akhirnya bertemu jalan buntu, akur dengan kehendak pasangan yang pulang lewat dengan kesan ‘orang ketiga’, itu bukan sesuatu yang kelakar.

Geram sangat!
Pasti ada yang kata, “Biar aku ganyang-ganyang perempuan tak tau malu tu. Laki aku jugak nak dikebas!”. Itu yang tidak ditapis. Selalunya, kata-kata nista dan maki hamun yang tidak enak didengar semua keluar.
Mohon bertenang. Daripada kita terus marah-marah begitu, lebih baik bagi nasihat untuk perempuan perampas itu.

Semuanya salah suami?
Jika dahulu, curang sering dituding kepada suami, tetapi sekarang isteri pun sudah berani main kayu tiga. Baru sedikit diduga, sudah berminat mencari yang ‘baru’. Sebelum melakukannya, timbang-timbanglah dengan baik agar rumahtangga kekal bahagia selama-lamanya. Tetapi adakah kita mahu terus memegang salah pasangan kita yang dikatakan curang dengan menerima kunjungan si perampas itu? Jangan menyimpan dendam dan ingat akan kebajikan orang sekeliling khususnya mereka yang sudah pun dikurniakan anak.

Musuh perempuan ialah perempuan?
Kenapa perempuan lain di luar sana selalu menghukum wanita bernama wanita sebagai perampas suami orang? Bukankah perempuan sama perempuan sepatutnya berbaik-baik?. Kenyataannya, isteri perlu cermin diri sendiri dulu sebelum menuduh orang lain sesuka hati.
Mari lihat lihat bagaimana ‘merampas‘ semula suami kita.
1. Serang! Tenangkan diri, jangan menangis
Foto Kredit: mdig.com
Maaf, serang perempuan perampas suami orang bukanlah satu tindakan yang matang.
Peringatan kepada mangsa, hentikan tangisan yang sibuk meratapi nasib diri, bangkit dan cari jalan terbaik untuk menyelesaikan masalah ini. Jika dilihat, perkahwinan orang lama kebanyakannya bertahan hingga ke hujung nyawa. Pasti ramai yang tertanya bagaimana mereka dapat kekalkan keharmonian itu. Rahsianya mudah saja, gunakan ranjang sebagai penyelesaian setiap konflik yang berlaku.
Tidak dinafikan ada hati terluka sebaik mengetahui pasangan bermain kayu tiga, tetapi cuba ‘pulangkan’ kemarahan itu dengan memberi satu ‘pertarungan‘ menarik di ranjang. Harap-harap suami akan dapat lupakan si perampas suami orang itu.
Jadikan diri anda yang paling hebat dan menakluk kembali hatinya daripada dimiliki orang lain.
2. Imbas kenangan manis masa lalu
Foto Kredit: momlifetoday.com
Kepada yang belum berkahwin, cari keserasian semula dengan melakukan sesuatu yang si dia suka. Ingatkan memorinya mengenai kasih sayang yang pernah kamu berdua lalui. Kata orang bertepuk sebelah tangan tidak akan berbunyi. Oleh kerana itu apabila mengetahui pasangan berlaku curang, usah segera menyalahkan pihak ketiga, iaitu si perampas suami orang.
Bersabar dan jangan cepat melatah. Fikirkan jalan terbaik untuk selesaikan dan bukannya menambah masalah.
3. Belai manja sambil puji suami
Foto Kredit: aliveinthefire.com
Cari masa yang sesuai untuk berbincang dengan pasangan yang membuat ‘najis’. Seboleh-bolehnya mulakan dengan pujian dan urutan yang melegakan. Jangan sekali-sekali memaksa sekiranya dia tidak mengaku kerana itu hanya akan mengeruhkan lagi keadaan. Fitrah lelaki sentiasa ingin dibelai. Lupakan sementara perampas suami orang yang tidak sedar diri itu. Fokus pada suami sendiri dahulu.
Jika suami yang menimbulkan masalah, maka gunakan sikap manja isteri untuk memenangi hatinya semula. Biarpun ada perasaan terkilan di hati, tetapi cubalah lupakan seketika demi menyelamatkan rumah tangga. Mungkin apa yang anda berikan selama ini bukan seperti yang diinginkan. Cerminlah diri dan betulkan kesilapan. Selepas itu mulakan hari esok dengan episod kehidupan yang baru.
4. Fokus pada keluarga dan anak-anak
Foto Kredit: gettyimages.com
Fokus pada rumah tangga dan berikan perhatian sepenuhnya kepada perhubungan anda. Kehadiran orang ketiga banyak dikaitkan dengan masalah komitmen dalam perhubungan. Sama ada wanita mahupun si lelaki, kebanyakannya lebih mementingkan kerjaya dan diri sendiri. Lupakan si perempuan perampas suami orang itu buat sementara.
Kekurangan komitmen membuatkan pasangan merasa diri tidak diperlukan lantas mencari ‘sumber’ untuk meluahkan perasaan. Dari situlah timbulnya bibit-bibit perkenalan yang melarat ke hubungan percintaan. Menyedari hal yang terjadi, maka fokus pada perkahwinan dan perhubungan anda. Kerja memang perlu tetapi jangan keterlaluan kerana harta dan kekayaan tidak pernah cukup apabila dicari.
5. Cuba perbaiki diri sendiri
Timbang dan betulkan kesilapan diri. Pasangan jarang memberitahu atau mengaku mengenai hubungan sulitnya. Jadi berkemungkinan anda mengetahuinya mengenai maklumat yang disampaikan atau melihat dengan mata kepala sendiri secara kebetulan atau intipan. Selepas melihat kelebihan ‘pesaing’ maka cubalah sedaya upaya untuk tandingi kemampuannya.
Tidak mustahil ada yang mengambil jalan singkat dengan bertemu bomoh, tetapi dalam masalah ini anda adalah penawar yang mampu memulihkan semula keadaan. Berhias dan layan pasangan sebaiknya. Jangan sekali-sekali bertanya apa kurangnya anda berbanding ‘teman istimewanya’ kerana itu hanya akan melukakan hati dan melunturkan semangat untuk memulihkan keadaan.
Akhir kata
Cuba teknik ini, ia bukan jaminan menyelesaikan konflik anda kerana setiap masalah berlainan ceritanya. Tapi setidak-tidaknya, selesaikan dan selamatkan dulu perhubungan anda. Usah biarkan dugaan yang datang sebentar itu merosakkan seumur hidup impian anda dengan si dia.
Cubalah untuk setia!.


4 Sebab Kenapa Ayah Penting Pada Anak-anak. Role Model?

Kenapa Ayah Penting Pada Anak-anak?
Seorang pakar Sosiologi, Dr David Popenoe di dalam kajiannya mengatakan bahawa:
“Seorang ayah bukan sekadar orang dewasa di dalam sebuah rumah. Ia lebih daripada itu. Seorang ayah memberikan impak yang besar kepada keperibadian seorang anak”.

Kajian di luar negara banyak menunjukkan bahawa, keluarga tanpa didikan ayah akan menyumbangkan banyak gejala sosial di dalam masyarakat.
Jom, kita pandang suami kita dengan pandangan kasih sayang. Dalami jiwanya. Sentuh sanubarinya. Lihat dia sebagai ketua yang sangat berpengaruh dan penting di dalam keluarga. Anak-anak kita sangat memerlukan seorang ayah dalam kehidupan mereka. Libatkan suami kita di dalam setiap perkara yang kita lakukakan bersama anak. Mereka mempunyai hak untuk tahu segala perkembangan anak-anak. Sebagai seorang ayah juga, mesti mengambil tahu akan perkembangan anak-anaknya. Keluarga tanpa didikan seorang ayah, akan tempang sebelah. Tidak lengkap dan kurang sempurna.

Pepatah Arab ada menyatakan: Al waladu sirru abiihi. Maksudnya, seorang anak itu adalah bayangan ayahnya.

Pentingkah seorang ayah di dalam pendidikan anak-anak? Masyarakat sering mengaitkan mendidik anak-anak hanya terletak kepada seorang ibu sahaja. Walhal amanah serta tanggungjawab ini adalah tanggungjawab bersama.
Mengapa ayah penting kepada anak-anak?

‘Style’ Mak Lain, ‘Style’ Ayah Lain
Komunikasi seorang ayah adalah berbeza dengan seorang ibu. Ayah itu adalah pelengkap kepada pentarbiyyah serta pendidikan anak-anak. Jika ibu tidak berjaya menasihati anaknya, mungkin komunikasi ayah yang berbeza dapat membantu.
Pembakar semangat anak-anak
Seorang ayah membina jati diri dan keyakinan anaknya. Lihat sahaja contohnya ketika anak belajar menaiki basikal. Saya sebagai seorang ibu sangat takut melepaskan anak di jalan tetapi suami sayalah yang memberikan semangat serta keyakinan kepada anak-anak saya untuk berani berbasikal. Jika hanya saya yang berkata-kata, entah bila anak saya akan pandai berbasikal.
Bertegas dalam disiplin
Seorang ayah mendisiplinkan anaknya dengan cara yang berbeza. Perbezaan memang perlu dalam beberapa perkara. Berbeza dengan ibu bukan bermakna cara didikan ibu itu berbeza dan tidak bersetuju dengan didikan itu, tetapi ia saling melengkapkan
Kepimpinan melalui tauladan
Ayah ialah contoh kepada anak-anak. Cara ayah makan, berpakaian, mencari rezeki akan dicontohi anak. Jika tanpa ayah, maka anak-anak tiada rujukan dan panduan. Tempanglah sebuah keluarga. Longgarkan sebuah institusi.

Ketika ibu sedang sibuk di dapur atau sedang membasuh pakaian, siapakah yang akan memerhati serta berbual-bual dengan anak-anak? Pastilah ayah. Ayah melengkapkan sebuah keluarga. Ayah ‘role model’. Ayahlah raja. Ayahlah cerminan akhlak anaknya.
Duhai ayah, engkau bukan sekadar dipinggiran. Engkau sangat perlu. Engkau aset penting. Engkau pemimpin.
Ibu dan ayah mesti berpegangan tangan dan berganding bahu. Memasang tekad dan niat bagi memberikan pendidikan serta pentarbiyyahan yang terbaik buat anak-anak.


Nampak Mudah, Tapi Sebenarnya Besar Tanggungjawabnya. Kenali 4 Peranan Ayah Terhebat Di Rumah

Menjadi ketua keluarga bukanlah satu perkara mudah bagi kaum bapa. Mereka sebenarnya mempunyai banyak tanggungjawab dalam memimpin sebuah keluarga yang harmoni. Ketahuilah peranan ayah dalam rumah adalah lagi besar dari apa yang anda jangkakan.
Perasan tak anak cenderung bermain bersama ayah berbanding maknya. Ini berlaku apabila ayah menjadi rakan baik kepada anaknya sendiri manakala ibu di rumah pula adalah lebih tegas berbanding si bapa. Jadi, selain menjadi sahabat kepada anak, apakah peranan ayah yang lain di rumah?

Baca juga: Ayah, Jangan Abaikan 6 ‘Kekosongan’ Ini Agar Anak Tidak Mencari Pada Yang Lain
4 PERANAN AYAH TERHEBAT DI RUMAH
1. AYAH SEBAGAI ROLE MODEL TERBAIK

Untuk pengetahuan anda, anak lelaki kebiasaannya cenderung mengimitasi tingkah laku si ayah. Ayah yang berdisiplin tinggi akan membentuk anak yang mudah disiplin. Anak juga akan lebih mudah mengikut cara pergaulan, percakapan dan layanan melalui ayah.
Selain itu, anak perempuan pula belajar nilai empati, persahabatan dan ‘self-love’ melalui figura ayahnya.
2. AYAH SEBAGAI PENCINTA ANAK DI RUMAH

Seorang ayah yang hebat adalah bapa yang membuatkan anak rasa dimiliki dan disayangi, supaya mereka tidak perlu meraih perhatian melalui orang lain. Malah, ada kajian yang menunjukkan kanak-kanak yang rapat dengan ayah kurang terlibat dalam masalah sosial, berkeyakinan tinggi dan mempunyai skil sosial-komunikasi yang baik.
3. AYAH SEBAGAI PELINDUNG ANAK

Tugas utama ketua di rumah adalah melindungi ahli keluarga dari sebarang ancaman. Ancaman tersebut termasuklah fizikal, emosi dan mental.
Islam mewajibkan tugas seorang ketua keluarga untuk melindungi keluarganya dengan menyediakan makanan, tempat tinggal, pakaian dan perubatan untuk pasangan dan anak-anak. Ayah juga perlu melindungi keluarganya dari disakiti secara fizikal dan emosi.
Namun, ini tidak bermaksud seorang bapa perlu melindungi kesusahan dan kesakitan yang dialami. Buktikan kepada anak anda bahawa air mata dan kesusahan yang dilalui ayah tidak akan menjejaskan sifat tegas dan maskulin seorang lelaki.
4. AYAH SEBAGAI MOTIVATOR PERIBADI ANAK

Empati ayah sangat penting untuk membentuk keperibadian anak-anak. Kajian mendapati bahawa tahap penyayang dan ‘supportive’ seorang ayah menentukan tahap perkembangan kognitif, ‘growth mindset’ dan daya saing seorang anak.
Ayah sepatutnya perlu mengelak dari mengherdik, memaki dan merendah-rendahkan anak. Ini kerana anak akan mengikut perangai sedemikian. Sebaliknya, ayah perlu beri galakan apabila anak mencuba sesuatu dan juga beri semangat apabila mereka tidak berjaya.
Begitulah peranan ayah di rumah. Cuba tanya diri sendiri, adakah anda telah memenuhi segala peranan ayah terhebat di rumah. Sentiasalah menjadi terbaik buat anak kerana sesungguhnya si kecil anda tidak mempunyai siapa-siapa tapi ayah untuk mendidik peribadi mereka. Sama-sama kita baiki diri supaya dapat menjadi ketua keluarga yang boleh diharap.
Sumber: Facebook Happy Store


Ayah, Jangan Abaikan 6 ‘Kekosongan’ Ini Agar Anak Tak Mencari Pada Yang Lain

“Sayang, I tahulah you sibuk. Tapi, luangkanlah masa sekejap dengan anak-anak kita tu. Kasihan diorang, dah lama tak main dengan Papa.”
Anak-anak kebiasaannya lebih selalu berada di samping ibu berbanding ayah kerana tuntutan kerja. Tapi, ini tak bermakna si ayah menjadikannya sebagai alasan untuk tidak meluangkan masa berkualiti bersama mereka. Menurut Psychology Today, anak-anak yang rapat dengan ayah akan menunjukkan perkembangan positif secara emosi mahupun intelek.

Lelaki dan wanita dijadikan berbeza bukan sekadar pada fizikal, tetapi juga dari pelbagai sudut – cara mereka makan, cara mereka berpakaian, cara mereka bercakap, cara mereka ketawa, cara mereka menguruskan stres, dan macam-macam lagi. Maka, kedua-dua karakter ini penting dalam pembentukan identiti anak agar mereka belajar mencari keseimbangan.
Kalau salah satu daripadanya tidak dipenuhi, mungkin akan terbit ruang kosong, yang diikuti dengan rasa ingin tahu yang semakin mendalam dari hari ke hari. Apa yang bahaya, keperluan ini mungkin akan dicari oleh si anak dari tempat yang salah.

6 Peranan Ayah Dalam Memenuhi Kekosongan Hati Anak
Berikut adalah peranan ayah yang dapat menyumbang kepada keperibadian anak.

1. Penglibatan Aktiviti Harian
Sebuah penelitian di Brigham Young University mendapati bahawa penglibatan ayah dalam aktiviti harian – contohnya makan malam bersama, menonton TV, melakukan kerja rumah bersama keluarga – adalah jauh lebih penting kepada anak berbanding sebuah percutian mewah.
Walaupun aktiviti santai seperti percutian juga boleh memberi banyak impak positif kepada anak, namun mereka perlu memahami cara sebuah keluarga berfungsi dengan penglibatan seorang ayah.
Foto Kredit: huffingtonpost.com
2. Teman Ketawa
Seperti yang kita sedia maklum, lelaki pada umumnya sukar menunjukkan kasih sayang berbanding wanita. Menurut sumber dari Warga Prihatin, ramai sekali anak-anak yang bermasalah tidak tahu meluahkan perasaan. Hidup mereka boleh dikatakan monotonous, seolah-olah mereka tiada perasaan dan tidak dapat bertindakbalas dengan suasana persekitaran
Justeru, seorang ayah boleh melatih emosi anaknya untuk bergelak ketawa bagi melahirkan rasa gembira. Tak perlu menjadi seorang profesional untuk menghiburkan anak. Anda boleh menyanyi bersama, melakukan gaya yang pelik, menggeletek, bermain, atau membuat suara lucu ketika membaca buku cerita. Jangan hanya mengharapkan anak tertawa semasa menonton kartun di TV saja. Tindakan ini amat bermakna kepada anak dan sama sekali tidak memerlukan belanja!
Foto Kredit: parentsavvy.com
3. Tempat Berkongsi Cerita
Pakar psikologi menyatakan bahawa bahasa komunikasi oleh lelaki dan wanita itu sangat berbeza. Semasa bercakap dengan anak, golongan ibu lebih suka meringkaskan ayat agar senang difahami oleh si kecil. Tetapi, berbeza pula bagi si ayah. Secara automatiknya, penggunaan bahasa ‘dewasa’ ini menyebabkan seorang anak terbiasa dengan perbendaharaan kata dan mampu menguasai kemahiran linguistik yang lebih baik.
Di samping itu, perbualan juga dapat merapatkan hubungan dan memupuk rasa percaya dalam diri anak.
Foto Kredit: huffingtonpost.com
4. Sumber Keyakinan
Naluri si ibu adalah lebih fokus untuk melindungi si anak. Wanita lebih mudah risau, berhati-hati dan kurang mendedahkan anak kepada risiko. Sebaliknya, sifat maskulin yang berada dalam diri ayah kebiasaannya mahu anak mereka menjadi lebih berani. Bukan saja secara fizikal, tetapi juga secara emosi di mana mereka menggalakkan anak untuk mencuba idea-idea baru.
Dalam sebuah kajian, didapati bahawa semasa mengajar anak berenang, golongan ayah cenderung untuk berdiri di belakang anak supaya mereka dapat berdepan dengan persekitaran dan sosial. Sebaliknya, ibu-ibu pula akan melakukan perkara yang bertentangan demi keselamatan anak. Tiada yang betul atau salah dalam hal ini. Namun, peranan ayah tentu sekali membantu dalam membina karakter yang seimbang di samping meningkatkan keyakinan diri si anak.
Foto Kredit: pinterest.com
5. Kasih Seorang Lelaki
Hubungan ibu dan ayah memainkan peranan yang besar dalam mata si kecil yang sentiasa memerhati. Mata-mata kecil ini penuh dengan rasa ingin tahu serta pertanyaan. Namun, tidak semuanya dapat diucap dek susunan kata mereka yang terhad. Maka, mereka belajar melalui pemerhatian.
Anak-anak, terutamanya anak perempuan yang rapat dengan ayah mereka lebih berpotensi untuk memiliki hubungan yang sihat dengan kaum lelaki kerana mereka memahami bagaimana seorang lelaki harus melayani seorang wanita. Mereka ini tidak mudah ‘tertipu’ dan mampu membezakan sifat lelaki yang baik dan sebaliknya. Mereka tidak senang-senang dipujuk rayu oleh lelaki kerana hati mereka telah dilimpahi kasih sayang seorang lelaki bernama ayah.
Foto Kredit: couplestherapyinc.com
6. Didikan Disiplin & Agama Yang Kukuh
Sumber menyatakan bahawa seorang ayah menekankan keadilan, ketegasan, dan tanggungjawab manakala seorang ibu pula lebih cenderung memberi kepentingan terhadap simpati, kasih sayang, dan pertolongan. Walaupun berbeza cara, kedua-dua kombinasi ini penting untuk mewujudkan disiplin yang menyeluruh diri anak.
Akhir sekali, dan yang paling penting, peranan ayah adalah untuk memastikan anak-anak diberi didikan agama. Walau sesibuk mana, pastikan anda tidak ‘lepas tangan’ dan menganggap urusan ini boleh dilakukan sepenuhnya oleh ibu mahupun cikgu.
Sementara itu dalam Islam, Nabi SAW bersabda yang bermaksud: “Hak anak pada ayahnya adalah memberinya nama yang baik, mengajarnya menulis, mengahwinkannya apabila dia sudah cukup umur dan mengajarinya al-Quran.” (Riwayat Al-Hakim dan Ad-Dailami).
Foto Kredit : furkannesli.com
Penglibatan Seorang Ayah Akan Membawa Perubahan Besar Kepada Anak
Peranan ayah adalah meluas dalam urusan membina keluarga dan bukan terhad sekadar membayar bil. Tidak dinafikan bahawa ayah mempunyai masa yang lebih terhad berbanding ibu. Namun, gunakanlah masa yang sedikit itu dengan penuh berkualiti.
Dek kerana sibuk bekerja, jangan sekadar menjadikan wang yang banyak sebagai modal untuk membeli gajet dan permainan untuk anak-anak. Tetapi, libatkanlah diri dengan anak-anak supaya mereka dapat belajar dan menghargai kehadiran anda. Percayalah, peranan seorang ayah mampu memberi impak yang besar kepada masa depan anak.


Anak Yang Rapat Dengan Ayah Punyai IQ Lebih Tinggi. Ini Buktinya!

“Tak retilah aku nak jaga baby ni. Asal aku yang dukung, mesti menangis… Kalau dengan ibu dia elok je.”
Secara semulajadinya, tidak susah bagi seorang bayi atau anak kecil untuk rapat dengan ibu mereka. Ini kerana, hubungan istimewa ini telah wujud sejak bayi berada dalam kandungan lagi. Oleh itu, tidak hairanlah jika kita terdengar anak kecil atau bayi yang suka ‘berkepit’ dengan ibunya.

Namun, tahukah anda bahawa seorang ayah sebenarnya memainkan peranan yang tidak kurang pentingnya dalam perkembangan seorang anak?
Ayah Punya Peranan Besar Dalam Keluarga
Selama ini, kita mungkin menganggap ibulah yang lebih penting dalam sebuah rumah tangga kerana ibu banyak meluangkan masa dengan anak berbanding ayah. Tetapi, Claire Vallotton mengetuai sebuah penelitian dan membuktikan sebaliknya.

Contohnya, penelitian tersebut mendapati stres yang terjadi pada Ayah boleh mengganggu perkembangan bahasa dan kognitif pada anak usia 2 hingga 3 tahun. Kesihatan mental pada ibu dilihat kurang memberi impak kepada anak berbanding ayah. Malah, masalah kemurungan anak-anak dalam jangka masa panjang lebih kuat dikaitkan dengan pengaruh daripada ayah berbanding ibu mereka.

Foto Kredit: parenting.com

6 Sebab Anak Perlu Rapat Dengan Ayah Sejak Mereka Kecil Lagi
Memang normal bagi sesetengah lelaki untuk memikul tanggungjawab dan peranan bapa pada awalnya. Walaupun kekok dan sentiasa sibuk dengan tugas di luar rumah, inilah manfaat yang bakal didapati oleh anak yang rapat dengan Ayah.
1. Anak Yang Rapat Dengan Ayah Punyai IQ Lebih Tinggi
Dalam sebuah kajian oleh Father Involvement Research Alliance  telah menunjukkan bahawa bayi yang mempunyai hubungan yang rapat dengan ayah sejak kecil memiliki sifat lebih konfiden, emosi yang stabil, dan berani meneroka persekitaran mereka. Apabila meningkat usia 3 tahun, mereka juga lebih bijak bersosial, mudah menyelesaikan masalah, dan memiliki IQ yang lebih tinggi.
Foto Kredit: huffingtonpost.com
2. Anak Cenderung Menjadi Konfiden Dan Berani
Selain ciri tersebut, anak kecil yang rapat dengan bapa mereka dilihat lebih bersedia untuk memulakan prasekolah serta mampu mengendalikan rasa bimbang apabila berjauhan dengan rumah. Hebat, bukan?
Foto Kredit: famlii.com

3. Keputusan Akademik Lebih Baik
Apabila bapa kurang melibatkan diri dengan aktiviti harian mereka, sifat dinamik seperti yang disebutkan di atas ini kurang terserlah. Sehubungan itu, sebuah lagi kajian membuktikan bahawa bapa yang memainkan peranan besar dalam perkembangan anak mereka sejak kecil turut menyumbang kepada kebolehan akademik mereka di sekolah.
Percayakah anda, melalui kajian tersebut, didapati bahawa anak yang rapat dengan Ayah adalah 43% lebih berpotensi untuk mendapatkan A dalam semua matapelajaran.

4. Kurang Masalah Tingkah Laku Di Sekolah
Menurut Psychology Today, peranan bapa dapat dilihat sangat signifikan dalam bermain bersama bayi. Melalui permainan inilah bayi banyak belajar untuk bersosial dan memupuk kestabilan emosi yang baik. Ini terbukti apabila kajian mendapati anak yang rapat dengan Ayah kurang mengalami masalah disiplin dan tidak terganggu dengan kemurungan.
Ini ada benarnya kerana sebagai ibu, kita sendiri tentu faham betapa kita sentiasa sibuk dengan pelbagai kerja rumah yang tak pernah habis. Selain itu, variasi pada suara, riak wajah, serta cara berkomunikasi ibu dan ayah akan mempelbagaikan lagi kebolehan si kecil untuk memahami tentang emosi dan tingkah laku.
Foto Kredit: dailypost.ng
5. Anak Perempuan Jadi Bijak Menilai Lelaki
Anak-anak, terutamanya anak perempuan yang rapat dengan ayah mereka lebih berpotensi untuk memiliki hubungan yang sihat dengan kaum lelaki pada masa akan datang kerana mereka memahami bagaimana seorang lelaki harus melayani seorang wanita. Dengan meluangkan masa bersama Ayah, anak dapat mengenalpasti ciri seorang lelaki yang baik dan seharusnya dijadikan teman hidup.
Terbukti melalui kajian bahawa anak perempuan yang rapat dengan ayahnya berjaya memiliki perkahwinan yang harmoni dan bertahan buat jangka masa panjang. Mereka ini tidak mudah ‘tertipu’ dan mampu membezakan sifat lelaki yang baik dan sebaliknya. Sebuah lagi pemerhatian mendapati mereka yang sering berinteraksi dengan ayah kurang kebarangkalian untuk terlibat dengan kehamilan remaja. Mereka tidak senang-senang dipujuk rayu oleh lelaki kerana hati mereka telah dilimpahi kasih sayang seorang lelaki bernama ayah.
Foto Kredit: ikahwin.my
6. Role Model Kepada Anak Lelaki
Bagi seorang anak lelaki pula, mereka dapat belajar pelbagai kemahiran daripada ayahnya melalui aktiviti bersama. Malah, mereka dapat mencontohi cara gentleman yang ditunjukkan oleh si Ayah yang prihatin semasa melayani Ibu. Dari sinilah mereka akan faham bahawa sifat kelelakian bukanlah ditunjukkan sekadar dengan kekuatan fizikal semata-mata.
Sebagai ketua keluarga juga, anak lelaki banyak dipengaruhi oleh asuhan ayah dalam menekankan keadilan, ketegasan, dan tanggungjawab, tetapi dalam keadaan penuh kasih sayang. Maka, semua kualiti ini tentunya akan menjadi role model kepada anak apabila semakin meningkat usia kelak.
Foto Kredit: mamari.jp

Peranan Bapa Sebenarnya Sangat Luas
Apapun, setelah mengetahui pelbagai kelebihan ini, cubalah untuk lebih rapat lagi dengan si kecil. Luangkanlah masa berkualiti bersama walaupun anda sibuk bekerja. Ada banyak cara yang boleh anda lakukan untuk turut serta dalam menguruskan anak dan melibatkan diri dalam aktiviti harian mereka.
Ternyata, peranan bapa adalah amat signifikan dan tidak boleh digantikan oleh Ibu.


“Alamak, Anas tertinggal pulak buku sekolah dia. Kesiannya dia dah pulun buat homework malam tadi, tengok-tengok lupa nak bawak. Patut tak aku pergi singgah hantar kat sekolah dia kejap?”
Secara nalurinya, ibu bapa mempunyai kecenderungan untuk bertindak sebagai pelindung bagi anak-anak mereka. Namun, seringkali peranan ibu bapa adalah keterlaluan sehingga mereka sentiasa mahu menjadi penyelamat anak-anak dalam setiap keadaan. Sungguhpun anda dapat menghindarkan mereka daripada masalah, tapi ia akan memberi impak yang buruk kepada anak untuk jangka masa panjang.

Awas, trend helicopter parenting atau sifat terlalu melindungi (overprotective) ibu bapa kini semakin menular. Kita kini selalu terbaca tentang kes ibu bapa yang memarahi guru, sampai naik kes ke mahkamah. Kita juga dapat lihat fenomena di mana anak-anak ‘menghambakan’ kedua ibu bapa mereka kerana mereka tak pandai melakukan satu pun kerja rumah.
Jadi, cuba semak kalau anda ada 7 tanda ini.

7 Tanda Ibu Bapa Yang ‘Overprotective’. Kini Makin Menjadi Trend
Sungguhpun peranan ibu bapa dalam melindungi anak adalah penting, elakkan 7 tanda overparenting ini supaya anak lebih matang dan pandai berdikari.

1. Banyak Sangat Larangan
Tanda paling ketara dalam overparenting adalah tidak membenarkan anak membuat apa-apa yang sukar untuk diri mereka sendiri atau untuk membantu orang lain.
Masa anak kecil, mereka nak bermain di luar tak boleh, nak berlari tak boleh, nak main air tak boleh, nak memanjat tak boleh. Semuanya tak boleh sebab ibu bapa takut anak-anak cedera, takut anak jatuh, dan sebagainya.
Bila anak dah besar pula, mereka dilarang untuk naik kenderaan awam, tak boleh buat kerja part time, dan tak dibenarkan duduk di rumah sendiri. Bila asyik ditegah, mereka akan takut terhadap risiko, lebih mudah memberontak, dan cenderung tersilap langkah dalam membuat pilihan hidup.

2. Buatkan Kerja Sekolah Anak
Dengar macam kelakar, kan? Tapi sebenarnya memang ada ibu bapa yang membuatkan kerja sekolah anak – terutamanya projek-projek Kemahiran Hidup seperti kerja kayu, jahitan, lukisan dan sebagainya.
Perbuatan ini bukan saja menunjukkan contoh tidak baik kepada anak, malah ia boleh membuatkan anak tidak percaya diri. Cukuplah sekadar memantau mereka dan memberi panduan sekadarnya. Selebihnya, biar anak-anak cuba melakukannya sendiri.

3. Hantar Kerja Sekolah / Bekal Anak Yang Tertinggal
Risau memang risau bila anak tertinggal kerja sekolah atau bekal makanan. Sepanjang hari, mesti kita akan terfikir, bagaimanalah nasib anak di sekolah nanti. Bibir juga tak berhenti-henti berdoa sampailah ke petang.
Biarpun anak anda boleh menghadapi ‘masalah besar’ ketika di sekolah nanti, cubalah tahan diri daripada menghantarnya ke sekolah. Peristiwa ini akan menjadi pengajaran dan peringatan kepada anak agar lebih berhati-hati.
Foto Kredit: Utusan
4. Asyik SMS / Whatsapp Pada Cikgu
Sekarang, macam menjadi trend pula untuk ibu bapa mendapatkan nombor telefon cikgu dan kerapkali menghubungi mereka. Daripada usia taska sampailah Tingkatan 5, cikgu-cikgu sering dihubungi dan dihujani dengan pelbagai soalan yang tidak sepatutnya.
Nak pakai apa minggu ini? Nak bawa buku apa hari ini? Anak ok tak? Kenapa dapat markah rendah? Sedangkan semua ini sepatutnya diketahui oleh si anak sekiranya mereka memberi perhatian dalam kelas.
Foto Kredit: edtechreview.in

5. Terburu-buru Menolong Mereka
Siapa tak rimas tengok anak terkial-kial nak pakai baju sendiri, belajar menulis, mewarna, dan sebagainya. Anak baru merengek, kita terburu-buru datang menolong. Lebih-lebih lagi apabila kita tak punya banyak masa untuk menunggu mereka.
Alternatifnya mudah, tapi sampai bila? Biarkan mereka menyelesaikan masalahnya sendiri, dengan begitu mereka akan dapat merasakan manisnya kejayaan dan meningkatkan rasa percaya dirinya.
Foto Kredit: www.askdoctork.com
6. Tak Libatkan Mereka Dengan Kerja Rumah
“Alah, budak-budak tu kecik lagi. Biarlah aku buat sendiri, lagi cepat siap. Rumah pun tak berkecah.”
Kemahiran kendiri atau life skills sangat penting untuk masa depan mereka. Malah, kajian menunjukkan mereka yang diajar buat kerja rumah adalah lebih berjaya apabila dewasa – tidak kiralah dalam karier mahupun kehidupan.
Kalau kita tengok di Jepun, kebanyakan sekolah mereka tidak ada jawatan pencuci atau cleaner. Semuanya dibersihkan sendiri oleh anak-anak tersebut. Mentaliti ini patut kita terapkan pada anak sejak kecil. Awalnya memang susah, tapi ianya memang berbaloi.
Foto Kredit: mifamiliamagazine.net
7. Lebih Banyak Bercakap Daripada Mendengar
Bila berlakunya sebarang masalah, ibu bapa yang overprotective akan mudah panik dan bercakap lebih banyak daripada apa yang sepatutnya. Tanpa disedari, mereka lupa untuk mendengar luahan si anak.
Lama-kelamaan, anak berasa biasa untuk memendamkan segala isi hati mereka. Mereka takut memberi pendapat sendiri. Bukan itu saja, anak-anak juga mungkin lebih selesa untuk menyembunyikan sebarang masalah kerana takut dimarahi dan tak mahu mendengar bebelan ibu bapa.
Foto Kredit: verywell.com
Anak Perlu ‘Belajar’ Untuk Susah
Kasihan memang kasihan. Ibu manalah yang sanggup tengok anak mereka susah. Kalau boleh, 1 ekor nyamuk pun tak mahu dibiarkan menggigit si anak.
Walau apa pun, berilah peluang untuk mereka ‘merasa’ kehidupan yang sukar. Kerana dalam dunia sebenar, bukan semuanya indah.


Peranan Ibu Untuk Menyokong Tahap Kebijaksanaan Si Manja Learn (Belajar) Pada Umur 6+ Tahun

Mempunyai anak yang semakin membesar sudah pastinya merupakan suatu pengalaman yang sangat mengasyikkan. Tetapi apakah peranan yang perlu dimainkan oleh ibu di dalam proses perkembangan anak-anak pada tahap ini? Bagaimana pula dengan nutrien yang diperlukan oleh Si Manja yang berumur 6 tahun dan ke atas yang dapat menyokong perkembangan sihat? Dengan adanya Dutch Lady Nutri Plan™, ia membantu anda memahami tahap-tahap perkembangan anak anda serta nutrien yang menyokong keperluan anak pada tahap ini; bagi memudahkan anda menyesuaikan diri bagi membimbing anak anda dengan lebih baik.
Pada peringkat umur 6 tahun dan ke atas, anak anda akan membesar dan mengalami perubahan fisiologi yang drastik, daripada segi pertumbuhan tulang, kematangan otak sehinggalah kemahiran lisan. Selain daripada memerlukan nutrien yang boleh menyokong perkembangan otak, tulang dan otot; pastikan Si Manja memperolehi tidur malam yang mencukupi. Aktiviti fizikal juga sangat penting untuk perkembangan keseluruhan kanak-kanak pada tahap umur ini. Nutrisi yang diperlukan juga perlu dikhususkan mengikut peringkat perkembangan bagi menyokong
perkembangan Si Manja yang sihat, seperti yang terdapat di dalam rangkaian Dutch Lady 4 Tahap Nutri Plan™ yang membekalkan nutrien yang sesuai dengan tahap perkembangan daripada umur 1 sehingga 6+ tahun dan ke atas.

Tahap Kebijaksanaan Learn (6 Tahun Ke Atas)

Pada tahap umur 6 tahun dan ke atas, otak anak anda berkembang sehingga 95% saiz otak seorang dewasa. Ini menunjukkan bahawa ia hampir sampai ke tahap maksima dan perkembangan ini berlaku terutama sekali di bahagian depan otak yang melibatkan kemahiran pertimbangan, organisasi dan perancangan. Dutch Lady Nutri Plan™ LEARN dirumus khas dengan nutrien-nutrien penting bagi menyokong pertumbuhan otak seperti DHA.

Selain daripada pertumbuhan otak, Dutch Lady Nutri Plan™ LEARN juga mengandungi nutrien seperti magnesium untuk menyokong daya tumpuan serta ingatan; serta vitamin B2 dan B12 untuk membantu menghasilkan tenaga dan meningkatkan fungsi otak. Kesemuanya adalah amat penting bagi menyediakan anak anda yang akan memulakan alam persekolahan tidak lama lagi.

Aktiviti fizikal juga sangat penting pada tahap ini apabila Si Manja mula mengalami perkembangan jisim tulang dan otot yang lebih cepat. Dutch Lady Nutri Plan™ LEARN juga mengandungi kalsium dan Vitamin D yang menyokong perkembangan ini.
Peranan Ibu Sebagai Jurulatih

Bagi menyokong keperluan melakukan aktiviti fizikal anak anda, ibu perlu memainkan peranan sebagai jurulatih. Anda boleh bersama-sama bermain permainan seperti badminton atau bola keranjang. Jika Si Manja belum mahir menunggang basikal, ini adalah masa yang sesuai untuk bersama-sama untuk melatihnya. Teman anak anda berbasikal di taman yang berhampiran sambal memberikannya dorongan untuk berjaya.
Aktiviti-aktiviti fizikal seperti ini memerlukan koordinasi tangan dan mata atau dikenali sebagai kemahiran motor yang kompleks. Ianya sangat bermanfaat untuk perkembangan otak anak anda.
Tiada sebarang had kepada sebarang aktiviti fizikal yang boleh dilakukan bersama-sama dengan anak anda. Apa yang penting, adalah untuk menerapkan gaya hidup sihat dan aktif di dalam diri anak anda, kerana ianya dapat membantu meningkatkan daya tumpuan dan pembelajaran Si Manja.
Setiap kanak-kanak membesar pada tahap perkembangan yang berbeza-beza. Anda sebagai ibu bapa perlu menyediakan yang terbaik kepada anak anda mengikut kepada peringkat pencapaian Si Manja, agar mereka dapat mencapai tahap kebijaksanaan dan kekuatan yang diperlukan bagi mencapai tahap yang seterusnya.
Untuk maklumat lanjut tentang cara bagaimana Dutch Lady 4 Tahap Nutri Plan™ dengan 5X DHA* dapat menyokong tahap perkembangan kanak-kanak, sila layari www.smartmoments.com.my.
Rujukan:
* Berbanding dengan susu tepung rumusan kanak-kanak yang terdahulu (Tahun 2009).
4 Tahap Nutri Plan merangkumi susu tepung rumusan untuk kanak-kanak Dutch Lady® Curious, Explore, Create dan Learn.


Peranan Ibu Untuk Menyokong Tahap  Kebijaksanaan Si Manja Explore (Meneroka) Pada Umur 2-4 Tahun

Semakin anak anda membesar, anda pasti perasan yang keperluan Si Manja anda turut meningkat. Pada umur 2 hingga 4 tahun ini juga, anak anda memerlukan nutrien yang berbeza dari peringkat umur yang sebelumnya. Malah, anda bakal memainkan peranan yang berbeza juga. Sebab itulah Dutch Lady Nutri Plan™ ingin bersama-sama anda untuk memahami tahap-tahap perkembangan anak anda serta nutrien yang menyokong keperluan nutrisi Si Manja pada tahap ini; dan cara yang terbaik untuk anda menyesuaikan diri bagi membimbingnya anak dengan lebih baik.
Semenjak peringkat umur 1-2 tahun lagi, anak anda telah pun mempunyai sifat ingin tahu dan pada umur 2-4 tahun pula, mereka ingin memahami sesuatu perkara tersebut dengan lebih mendalam. Dari umur 2 tahun dan ke atas, Si Manja anda sedang berkembang dengan cepat dari segi fizikal. Anda akan mendapati bahawa kemampuan Si Manja dalam kemahiran mengetahui, berfikir, membuat pertimbangan dan belajar semakin meningkat. Selain daripada menjadi seorang pakar nutrisi, anda perlu menjadi seorang peneroka untuk membantu Si Manja anda mempelajari dunia sekelilingnya.

Dutch Lady 4 Tahap Nutri Plan adalah satu program nutrisi yang membantu menyokong perkembangan Si Manja di setiap tahap kebijaksanaan. Nutrisi sesuai membolehkan Si Manja untuk menyerlahkan yang terbaik di setiap tahap kebijaksanaan.

Pada umur 2 tahun dan ke atas, anak anda sedang berkembang dengan sangat pesat daripada segi fizikal. Di sini anda boleh melihat kemampuan Si Manja mengasah kemahiran mengetahui, berfikir, membuat pertimbangan dan pembelajaran yang semakin meningkat. Oleh itu, wajarlah anda menjadi seorang peneroka dan membantu anak anda untuk lebih mengenali dunia di sekelilingnya.

Tahap Kebijaksanaan Explore (2 Hingga 4 Tahun)

Sesuai dengan namanya yang dikenali sebagai Explore, kanak-kanak pada umur 2-4 tahun berubah daripada sekadar sifat ingin tahu; kepada tahap ingin meneroka segala-galanya di sekeliling mereka. Si Manja akan meneliti objek dengan lebih teliti menggunakan lima anggota derianya dan menjalankan eksperimen untuk mengetahui bagaimana objek itu berfungsi. Anak anda juga akan meniru tingkah laku yang diperhatikan yang terhasil daripada neuron cermin yang terdapat di seluruh otak. Otak yang sihat akan memastikan tahap penerokaan Si Manja berada pada tahap yang optimum.
Pada tahap kebijaksanaan ini, Dutch Lady Nutri Plan™ EXPLORE yang dirumus dengan 5X DHA* akan terus merangsang perkembangan otak, magnesium untuk membantu mengekalkan fungsi normal saraf dan otot; dan vitamin D untuk mengukuhkan kesihatan tulang kanak-kanak, agar mereka sentiasa aktif untuk meneroka persekitarannya.
Oleh kerana kanak-kanak banyak merasa dan menyentuh objek di sekelilingnya sewaktu meneroka, terdapat kemungkinan yang mereka akan dijangkiti penyakit. Dan apabila kanak-kanak berada di dalam keadaan sakit, beliau akan kurang bertenaga untuk meneroka dan belajar. Disebabkan inilah, ketahanan semula jadi badan turut memainkan peranan penting kepada Si Manja, dan pengambilan selenium dan zink yang terdapat pada Dutch Lady Nutri Plan™ EXPLORE – ianya dapat membantu untuk meneutralkan radikal bebas dan menyokong sistem pertahanan badannya.
Dengan nutrisi yang sesuai, anak anda akan bebas untuk meneroka dan menawan dunia di sekelilingnya tanpa batasan.
Peranan Ibu Sebagai Pemimpin Peneroka

Si Manja anda membesar daripada sifat ingin tahu dalam pelbagai perkara di sekelilingnya kepada mempelajari untuk meneroka perkara yang menarik perhatiannya. Dengan sifat ingin meneroka tadi, anda perlu membimbing Si Manja dan bercerita serta menarik perhatiannya. Anda juga perlu berikan galakan dan tunjukkan caranya untuk meneroka agar dia tahu bila ianya sesuai untuk menghidu, merasa dan menyentuh objek apabila ia telah ditentukan selamat terlebih dahulu.
Jangan lupa peranan anda sebagai penglipur lara juga, kerana dengan olahan cerita yang menarik dapat membantu anak anda memahami dengan lebih cepat. Juga akan terjalin ikatan mesra di antara ibu dan anak yang menerokai tahap kebijaksanaan ini bersama-sama.
Perlu diingatkan lagi sekali bahawa tahap kebijaksanaan kanak-kanak adalah berbeza dari seseorang ke seseorang yang lain. Apa yang boleh dilakukan oleh ibu bapa adalah menyediakan yang terbaik mengikut peringkat pencapaian Si Manja, agar mereka dapat mencapai kebijaksanaan dan kekuatan yang diperlukan untuk mencapao tahap yang seterusnya.
Untuk maklumat lanjut tentang cara bagaimana Dutch Lady 4-tahap Nutri Plan™ with 5X DHA* dapat menyokong tahap perkembangan kanak-kanak, sila layari www.smartmoments.com.my.

Rujukan:
*Berbanding dengan susu tepung rumusan kanak-kanak yang terdahulu (Tahun 2009)
4 Tahap Nutri Plan™ merangkumi susu tepung rumusan untuk kanak-kanak Dutch Lady® Curious, Explore, Create dan Learn.


Peranan Mertua Kena Nasihat Anak Sendiri Dulu, Baru Tenteram Hidup Menantu!

Sudah banyak kes penceraian yang berlaku, antara sebabnya adalah daripada mertua. Mertua yang kerap menyokong dan menangkan anak sendiri telah memberi tekanan kepada menantu dan rumah tangga anak sendiri. Buat menantu rasa terkilan dan berkecil hati.
Begitulah seperti yang dikongsikan oleh saudara Firdaus Shakirin, jangan sesekali rasa ego jika anak sendiri yang buat salah. Sentiasalah menasihati mereka.

Baca juga: Cara Test Kebocoran Arus Elektrik Water Heater, Selamat Mandi Lepasni!
PERANAN MERTUA KENA NASIHAT ANAK SENDIRI DULU, BARU TENTERAM HIDUP MENANTU!

Selagi mertua memainkan peranan menasihati anak sendiri, maka aman dan tenteram hidup menantu…

Yang membuatkan porak-peranda hidup menantu ialah apabila mertua tidak mahu menasihati anak sendiri, sebaliknya menyalahkan menantu seolah-olah menantu yang buat anak dia jadi macam tu.
Berapa ramai mertua di Zimbabwe ini mampu menerima sekiranya menantu mengadu kesalahan atau salah laku anaknya sendiri? Bukan budaya masyarakat di Zimbabwe ini untuk take it as a good input, good feedback and will advise in a good manner.
Tak jadi la mcm tu…
“Mengadu tentang anak dia, ko la kena…”
Tak ramai mertua memainkan peranan menasihati. Ada yang lebih gemar dan suka memainkan peranan menghasuti.
Hasut anak sendiri untuk tak bagi muka pada menantu…hasut anak sendiri untuk tak layan baik sangat menantu tu…hasut anak sendiri untuk tak dengar cakap menantu…
Pelik sungguh kejadian ini.
DI KEMUDIAN HARI KITA AKAN DAPAT MENANTU JUGA…
Gambar hiasan.
Nanti, kita yang muda-muda ni akan dapat menantu jugak. Tolong persiapkan anak kita sendiri tentang bagaimana untuk jadi seorang suami, seorang isteri yang baik.
Andai kata pasangan mereka mengadu sesuatu tentang mereka pada kita, jangan sesekali rasa tercalar ego, maruah dan harga diri kita sebagai seorang orang tua dan ibu bapa.
Yang cetek agama saja yang akan rasa mcm tu. Yang baik kefahaman agamanya, dia akan menasihati dan menegur anaknya dahulu.
Wallahualam.
Menjengah di ruangan komen, rata-rata netizen menyokong dengan hantaran ini. Malah ada juga yang berkongsi cerita, meluahkan perasaan dan bersyukur dengan nikmat diberikan mertua yang sangat memahami. Tidak menangkan anak sendiri.

Semoga perkongsian ini, dapat membuka mata para mertua di luar sana. Jadilah mertua yang membahagiakan rumah tangga anak menantu. Semoga bermanfaat!
Sumber: Facebook Firdaus Shakirin


10 Peranan Suami Ketika Isteri Hamil. Mengandung Itu Indah!

Peranan Suami Ketika Isteri Hamil
Berita hamil adalah satu kegembiraan kepada isteri mahupun suami. Apabila isteri mula hamil maka tanggungjawab suami akan menjadi lebih besar. Ketika hamil, isteri biasanya akan mengalami perubahan hormon dan emosi. Kadangkala mereka akan lebih emosi dari biasa dan perlukan perhatian yang lebih daripada sebelum hamil.
Tidak kiralah kali ini adalah kehamilan yang pertama, kedua magupun seterusnya, seorang suami harus memahami bahawa kehamilan ini hatus dipikul tanggungjawabnya oleh kedua-dua pihak. Berapa ramai yang kita dengar berkenaan suami yang mengabaikan isteri ketika hamil dalam keadaan sedar mahupun tidak.

Berikut adalah panduan buat para suami:
1. Jadi pendengar setia
Sentiasa mendengar. Suami mestilah jadi pendengar yang setia. Mungkin suami selalu sahaja mendengar keluhan isteri yang selalu sakit-sakit dan lenguh badan. Dengarlah rintihan mereka kerana mereka mahukan perhatian yang tiada berbelah bahagi.

2. Sentiasa membantu
Isteri yang hamil sentiasa mahukan suami yang sedia membantu tanpa diminta. Nampak sahaja baju yag tidak lagi berbasuh atau dapur yang masih bersepah, maka ringan-ringankanlah tangan untuk membantu isteri. Bagi yang sudah mempunyai anak, bantuan suami diperlukan untuk mengendalikan anak-anak yang lain.

3. Sediakan tempat yang selesa
Isteri yang hamil memerlukan tempat yang selesa. pastikan tempat tidur dan istirehatnya baik untuk kehamilannya. Ini bagi memastikan isteri mendapat rehat yang cukup dan baik untuk dia melahirkan anak nanti.
4. Pastikan isteri mendapat makanan yang berkhasiat
Wanita hamil memerlukan makanan berkhasiat bagi memastikan ibu dan bayi berada di dalam keadaan sihat. Menjadi tanggungjawab suami untuk memastikan isteri makan makanan yang berkhasiat dan mendapat vitamin atau makanan tambahan ketika hamil.
5. Pastikan isteri menjalankan pemeriksaan rutin ketika hamil
Pemeriksaan rutin ketika hamil adalah wajib untuk memastikan ibu dan bayi berada dalam keadaan sihat dan selamat. Cari dan pilihlah klinik atau hospital yang baik untuk isteri menjalankan pemeriksaan rutin.
6. Merancang perbelanjaan keluarga
Apabila isteri hamil, maka perbelanjaan keluarga juga akan meningkat. Masukkan kos pemeriksaan rutin, kos hospital, barang-barang bayi
7. Memastikan barang keperluan bayi dan isteri cukup
Memang ianya nampak remeh tetapi ianya sangat penting. Barang-barang bayi seperti lampin, baju, sarung tangan dan kaki dan sebagainya perlu disiapkan sebelum bayi lahir lagi. Barang ibu pula seperti kain batik, lampin pakai buang, baju blaus dan sebagainya perlu ada dalam senarai barang yang disenarai suami. Duduklah bersama-sama isteri dan rasai pengalaman indah ini!
8. Mencari dan memilih bidan yang baik dan sesuai untuk isteri
Bagi orang Melayu, penjagaan selepas bersalin amat penting. Bidan yang dipilih akan mengurut dan menadikan bayi untuk beberapa hari selepas bersalin.
9. Fahami hati isteri
Wanita yang mengandung mengalami pelbagai perubahan. Bukan sahaja perubahan fizikal tetapi juga emosi. Selalulah bertanya, belai, atau urut isteri bagi meringankan kesukaran isteri.
10. Solat dan berdoa untuk isteri dan bakal bayi
Suami janganlah lepas daripada menjalankan tanggungjawabnya solat samada yang wajib mahupun sunat. Lazimi solat sunat seperti solat sunat dhuha dan hajat dan sentiasa mendoakan agar isteri dan anak yang bakal lahir akan selamat. Amalkan juga membaca al-Quran kerana al-Quran mempunyai 1001 kebaikan dan penawar.
Semoga dengan kehamilan ini akan menambahkan lagi kasih sayang di antara suami isteri.


“Alahai, Irfan ni langsung tak boleh duduk kejap dengan Papa. Pengsanlah Mama macam ni Irfan oiii… Papa, tolonglah ambil hati dia, ajak dia main ke. Saya nak masak ni.”
“Sayang, bukan saya tak cuba, dia yang tak mahu. Makin kuat menangisnya adalah. Macam kena dera pulak.”
Memang biasalah kalau bayi asyik nak ‘melekat’ dengan ibunya. Sampai tak menang tangan dibuatnya. Dah macam ‘koala bear’ pula asyik bergendong sana-sini. Lebih-lebih lagi bayi yang menyusu badan. Pantang nampak kita, akan menggelabah dan merengek minta dilayan.
Kalau bayi boleh bermain dengan Papa, dapatlah Mama berehat sebentar. Rasa cemburu juga apabila Papa beri alasan bayi yang tak mahu duduk dengannya.

Tapi, apakan daya. Kita pun buntu nak fikirkan cara supaya bayi rapat dengan ayahnya.
Kadang-kadang, Papa pula cepat terasa dan seakan ‘merajuk’ apabila bayi tidak mahu langsung mendekatinya.

5 Perkara Papa Patut Buat Kalau Bayi ‘Bencikan’ Anda
Ini peranan suami yang perlu dilakukan, terutamanya bagi Papa yang selalu di’benci’ oleh bayi. Mesti cuba tau!

Foto Kredit: parenting.com
1. Papa Membelai Bayi Dan Mama Ketika Menyusu
Ketika menyusu, bayi berada dalam keadaan yang tenang. Oleh itu, kehadiran bapa dapat dikaitkan dengan perasaan yang positif.
Cuba dekatkan wajah Papa pada Mama dan tenung bayi sambil tersenyum. Ciumlah bayi anda sepuas-puasnya.
Dengan cara ini, bayi akan cepat ‘familiar’ dengan wajah dan bau Papa.
Foto Kredit: breastfeeding.support
2. Papa Bantu Bayi Menyusu & Tidur
Betul, memang ibu yang ada payudara dan lelaki tak boleh menyusukan bayi.
Tapi, ramai tidak sedar peranan suami yang boleh di’selitkan’ dalam membantu bayi ‘bonding’ dengannya.
Contohnya, selepas menyusu, Papa boleh tolong sendawakan bayi atau menidurkannya.
Apabila terjaga dari tidur, Papa boleh tolong tenangkan bayi sebentar sebelum membawanya kepada ibu.
Foto Kredit: flipboard.com
3. Papa Biasakan Bayi Dengan ‘Skin-to-Skin Contact’
Salah satu sebab bayi begitu rapat dengan ibu adalah kerana bayi dapat merasakan kehangatan tubuh ibu dan mendengar suara ibu ketika menyusu badan.
Hal ini menjadikan bayi berasa selamat dan cenderung kepada perlindungan ibu.
Jadi, Papa perlu banyakkan ‘Skin-to-Skin Contact’ dengan bayi. Banyak kajian telah mendapati terdapat pelbagai manfaat daripada perlakuan ini. Antaranya, bayi dapat menyesuaikan diri apabila mendengar denyutan jantung Papa dan getaran suaranya.
Selain itu, pelukan juga dapat membantu bayi mengenalpasti bau badan Papa. Kalau Mama biasa menggunakan penggendong bayi, apa kata biar Papa pula mencubanya.
Foto Kredit: story.motherhood.com.my
4. Papa Bantu Beri Susu Perahan
Jika Mama bakal bekerja di pejabat, inilah masanya untuk anda memperkenalkan botol susu kepada bayi – melalui Papa.
Antara peranan suami yang boleh diajarkan adalah cara memanaskan susu perahan dan memberinya kepada bayi.
Walaupun sukar pada awalnya, lama-kelamaan bayi dan Papa akan terbiasa juga.
Foto Kredit: dailymail.co.uk
5. Biarkan Papa Mencuba
Sebagai ibu, kita memang cepat gelisah apabila bayi merengek atau menangis.
Tapi, janganlah kita asyik menegur dan membebel jika Papa cuba melayan bayi mengikut caranya.
Kerisauan ini mungkin akan membuatkan Papa tidak konfiden dan kurang bersemangat untuk melakukannya sendiri.
Bayi pula akan cepat menangis apabila terhidu ‘kelibat’ anda. RELAKS. Berikan sedikit masa dan biarkan Papa melakukan ‘magic’nya.
Foto Kredit: saudeinfantil.blog.br
Jangan Memperkecilkan Peranan Suami
Peranan suami dalam menjaga anak tidak sepatutnya dipandang ringan kerana suami adalah ketua keluarga. Percayalah, isteri anda juga kekok untuk menguruskan bayi buat pertama kali.
Jika bayi masih menolak dan menangis apabila berhadapan dengan Papa, janganlah cepat terasa hati atau terpinggir.
Bak kata pakar, ‘It’s nothing personal’ dan kita tidak boleh menganggap bayi dapat memahami perasaan kita.
Sebaliknya, cuba berikan masa dan lakukan perkara di atas beransur-ansur.
Anda tentu akan dapat melihat perubahannya!


9 Perkara Encik Suami Tak Tahu Tentang Isteri Yang Sedang Mengandung

“Kalau 40 minggu isteri aku ‘lembek’, tak larat, penat juga aku kena buat semua kerja. Tapi bila fikirkan balik, ini memang peranan suami semasa isteri mengandung. Satu je aku aku minta dijauhkan – ‘mood’ yang bergelora tu. Naya aku nak melayannya nanti.”
Umumnya kita tahu memang macam-macam ragam isteri mengandung. Ada yang boleh lasak, ada yang tak tahan. Ada yang ceria dan berseri-seri, tapi selalu juga menangis dan suka menyendiri.

Bagi seorang suami, mungkin susah betul nak faham ‘angin’ wanita ini. Tapi, anda boleh mengawalnya kalau anda kurang membangkitkan rasa tidak selesa pada mereka. Yalah, sebagai pasangan, andalah yang selalu berada dekat dengan mereka. Jadi, anda juga mempengaruhi sebahagian besar daripada emosi mereka.
Foto Kredit: geliblog.de

9 Perkara Encik Suami Tak Tahu Tentang Isterinya Yang Sedang Mengandung
Ini antara perkara yang ramai tak tahu serta peranan suami semasa isteri mengandung.

1. Mereka Serius Lapar
Orang mengandung memang selalu lapar. Serius lapar.
Jadi, apa yang anda kena faham adalah – kalau lapar, jangan biarkan mereka tunggu sejam dua untuk pergi cari makanan di luar. Cepat carikan snek dulu sebelum mereka ‘jadi singa’!
Tak kisahlah coklat, ‘energy bar’, buah, salad, atau biskut kering – pastikan ini semua ada dalam ‘stok kecemasan’ anda.
Foto Kredit: weziwezi.com
2. Makanan Jadi Isu Sensitif
Pernah dengar tak apa yang anda punya – mereka punya. Apa yang mereka punya – jangan berani nak sentuh!
Bagi sesetengah wanita, inilah peraturannya. Lagi satu, janganlah tegur kalau mereka dilihat ‘lapar’ semacam.
Kalau tak kena gaya, boleh menangis dibuatnya.

3. Bersedia Untuk ‘Gemuk’
Anda ingat isteri anda seorang yang akan menambah berat badan? Anda salah.
Kadangkala si isteri mengidam dan minta macam-macam. Tapi, akhirnya mereka mungkin akan makan 1-2 cubit. Siapa yang kena habiskan?
Inilah salah satu peranan suami semasa isteri mengandung. Kalau tak mahu membazir, terpaksalah makan. Silap-silap anda pula yang lebih ‘berselera’ daripada mereka.
Foto Kredit: verywell.com
4. ‘Baby Brain’
Istilah ‘pregnancy brain’ atau ‘baby brain’ ini dikaitkan dengan sikap isteri yang mula menjadi pelupa dan cuai.
Contoh biasa – tak jumpa cermin mata yang di atas kepala, lupa nak kunci rumah, atau ada yang lupa nak tutup air tadahan.
Kalau dibiarkan, kecuaian seperti ini boleh mengundang bahaya. Sebagai suami, masa inilah anda perlu lebih berhati-hati dan jadi superhero mereka.
Foto Kredit: immi-canada.com
5. Sukar Dibawa Bergurau
Sebelum ini andalah tukang lawak yang paling menghiburkan. Tapi, kini?
Cepat sangat sentap. Ini salah, itu salah.
Bila nampak isteri anda ‘menjeling’ dan tak ada tanda nak ketawa, baik anda hentikan lawak tersebut. Mungkin lepas bersalin nanti bolehlah sambung balik.
Foto Kredit: keeperofthesnacks.com
6. Tubuh Makin Seksi, Tapi…
Secara biologinya, tubuh wanita mengandung ada banyak kelebihan. Kulit menjadi licin dan mulus, wajah ‘naik’ serinya, payudaranya menjadi semakin cantik dan berisi.
Keadaan ini adalah akibat pertambahan hormon wanita sebagai persediaan untuk menyusukan bayi yang bakal lahir.
Tapi, kebanyakan masanya anda hanya boleh memandang dari jauh. Bagi sesetengah mereka, ianya mungkin menyakitkan, tak selesa, dan hubungan intim juga semakin menyukarkan. Bertabahlah.
Foto Kredit: maminka.cz
7. Tempat Tidur Anda Diambil Alih Oleh Bantal
Selama ini, isteri anda suka ‘menyelit’ dan ‘menempel’ pada tubuh anda sebelum tidur. Mungkin kadang-kadang rimas, tapi anda akan merinduinya.
Ini kerana, anda telah ‘digantikan’ dengan bantal-bantal gebu yang memenuhi tempat tidur.
Isteri anda menjadi semakin sukar untuk tidur di waktu malam apabila perut semakin membesar. Bantal-bantal inilah yang akan digunakan untuk menampung tubuh mereka.
Pernah tengok bantal orang mengandung tak? Kalau mereka ada bantal itu, anda akan terus ‘dilupakan’. Sayonara!
Foto Kredit: ojcommerce.com
8. Jangan Sebut Tentang Perut Besar
Ironinya, orang mengandung memang akan membesar.
Tapi, tak tahulah kenapa mereka takut gemuk dan asyik bertanya soalan yang ‘bahaya’ berkaitan penampilan mereka.
“Macam ni nampak gemuk tak?” Hah. Jangan cuba-cuba nak jawab ya atau tak. Cukuplah beritahu yang baju itu sesuai dengan mereka. Nanti anda juga yang pening kepala.
Foto Kredit: motherhoodtherealdeal.com
9. Mereka Perlukan Rehat Yang Lebih
Ada yang mengalami alahan teruk, tak boleh tidur malam, tak ada selera makan, lenguh pinggang, atau bengkak kaki. Macam-macam masalah boleh berlaku semasa mengandung.
Berbanding hari-hari biasa, isteri anda yang mengandung juga akan cepat letih dan tak larat nak buat semua kerja rumah yang mereka buat dulu.
Jadi, janganlah anggap mereka ini pemalas atau manja, dan jangan bandingkan mereka dengan sesiapa saja yang anda kenal.
Simptom kehamilan itu memang berbeza bergantung kepada penerimaan tubuh seseorang individu.
Foto Kredit: 30secondmom.com
Peranan Suami Semasa Isteri Mengandung
Inilah dikatakan penangan hormon yang turun naik. Ditambah lagi dengan kepenatan dan ‘kerja lebih’ yang ditanggung oleh badan untuk seorang insan dalam rahimnya. Macam ‘rollercoaster’!
Walau apa pun, anda kenalah bersedia dan ikhlas menjalankan peranan suami semasa isteri mengandung. Bahkan, ini mungkin kali terakhir mereka ‘bercuti’ sebelum menjadi ibu.
Jadi, Encik Suami, tolong bagi peluang ya?


Perancang Kewangan Ini Tunjuk Cara Kira & Semak Kelayakan Beli Rumah, Senang Nak Faham!

Membeli dan memiliki rumah sendiri merupakan impian setiap individu. Tetapi sebelum itu, anda perlulah terlebih dahulu menyemak kelayakan terutamanya dari segi pendapatan anda. Pemilihan jenis bank yang tepat juga adalah penting. Pastikan juga anda tidak mempunyai masalah tunggakan untuk memudahkan proses pembelian rumah yang diingini.
CARA SEMAK KELAYAKAN MEMBELI RUMAH

Pilih bank yang betul dan sesuai dengan gaji anda. Kalau nak tahu, setiap bank lain cara kiraan. Dan maksimum Debt Service Ratio (DSR) pun berbeza sangat-sangat.

BANK A
Gaji RM3,500 ke bawah, 40% maksimum DSR
Gaji RM3,500 dan ke atas, 70% maksimum DSR
BANK B
Gaji RM2,600 ke bawah, 55% maksimum DSR
Gaji RM2,600 dan ke atas, 75% maksimum DSR

BANK C
Gaji RM3,000 ke bawah, 50% maksimum DSR
Gaji RM3,000 dan keatas, 70% maksimum DSR

Jadi, kalau gaji #RM3000 dan nak beli rumah dengan pembiayaan RM200,000 bank apa yang sesuai untuk anda mohon. Katakan anda ada komitmen kereta RM400 sebulan.
Ansuran bulan anda nanti adalah sekitar *RM1,000 dengan tempoh pembiayaan 30 tahun pada kadar 4.5% atau dengan tempoh pembiayaan 35 tahun pada kadar 5.0%.
BANK A
RM3,000 x 40% = RM1,200
RM1,200 – RM400 = RM800
Tak lulus sebab kurang daripada *RM1,000
BANK B
RM3,000 x 75% = RM2,250
RM2,250 – RM400 = RM1,850
Lulus sebab lebih daripada *RM1,000
BANK C
RM3,000 x 70% = RM2,100
RM2,100 – RM400 = RM1,700
Lulus sebab lebih daripada *RM1,000
Jadi, jangan buang masa mohon kat Bank A, kerana confirm tak lulus daripada kiraan DSR. Pilih bank yang sesuai dengan gaji anda. Fokus kat Bank B dan C saja.
Tapi kena ingat, untuk Bank B dan Bank C hanya lulus bab kiraan DSR saja. Kalau tiba banker nampak kereta anda tertunggak, CCRIS kau pun bermasalah, maka susahlah.
PENGIRAAN BERDASARKAN BANK
1. CIMB BANK

2. AMBANK

3. BSN

4. MAYBANK

5. AFFINBANK

6. RHB BANK BERHAD

7. HONGLEONG BANK

8. PUBLIC BANK

9. UOB

Sumber : Harith Faisal


Perang Dunia Telefon – Debat Di Antara Apple, Samsung dan Huawei

Saya percaya ramai daripada kita tergolong daripada salah seorang pengguna telefon pintar yang berjenama Apple, Samsung atau Huawei.
Baru-baru ini, FG Media menjemput enam peminat ‘kipas-susah-mati’, di mana mereka terbahagi kepada dalam tiga kumpulan, dengan dua orang mewakili setiap jenama tersebut.

Siapa enam peminat tersebut?

 Pasukan iPhone: Liz Yahaya (Aliza) & Roshan Menon
 Pasukan Samsung: Chen Tian Chad & Francis Yip
 Pasukan Huawei: Daniel Lau & Ruwan Jayatilake

Dan moderator kita untuk debat ini ialah Dr Jason Leong, seorang pelawak tempatan. Beliau awal-awal lagi telah menarik diri daripada perdebatan ini kerana beliau hanya mampu memiliki telefon One Plus One, itupun dengan skrin yang tidak berfungsi dengan baik.
Tiga soalan telah diajukan, dan setiap pasukan berpeluang untuk menyatakan pendapat masing-masing di dalam masa 10 minit bagi setiap soalan.

Pusingan pertama, mula!
1. Sebuah kajian oleh FG Media terhadap jurugambar-jurugambar yang menggunakan telefon pintar Apple, Samsung dan Huawei, menunjukkan bahawa pengguna memilih 52% gambar yang diambil oleh Huawei, berbanding Apple sebanyak 40% dan Samsung cuma 8%.

Keputusan kajian jalanan yang dilakukan oleh FG Media di kawasan Bangsar Telawi pada 6 Ogos, 9pagi – 5petang. (40 responden)

Keputusan atas talian yang dikumpul oleh 3,760 peserta di laman web VOX pada 17 Ogos, 2016.
Jom lihat keputusannya:

 Apple (40%)
Samsung (8%)
Huawei (52%)

Ternyata ramai peminat lebih menyebelahi Huawei P9 yang dilengkapi kamera dua lensa daripada Leica ini. Apple berada tidak jauh, dan peminat mereka beria-ia mengatakan bahawa iPhone 7 bakal menewaskan kesemua jenama yang ada di pasaran pada hari ini.
Samsung Galaxy pula ketinggalan jauh ke belakang, tetapi ianya bersebab. Sewaktu kajian ini dijalankan, mereka telah menggunakan model Galaxy S6 – dan bukannya model terkini iaitu Galaxy S7. Patutlah Samsung kalah teruk!
Pemenang pusingan pertama, Huawei!
Ternyata telefon P9 menghasilkan gambar yang terbaik di antara ketiga-tiga pengeluar. Teknologi yang digunakan adalah yang paling canggih dengan dilengkapi kamera dua lensa dan ini telah cukup untuk mereka memenangi pusingan pertama.

Masa untuk pusingan kedua pula

Siapa yang terbaik di dalam melindungi pengguna mereka dari segi keselamatan?

Sumber: https://duo.com/blog/thirty-percent-of-android-devices-susceptible-to-24-critical-vulnerabilities
Penting juga bab keselamatan ni, jadi siapa yang paling komited?
Kalau menurut kajian bagi telefon pintar Android, Huawei adalah merupakan pengeluar yang paling prihatin terhadap keselamatan para penggunanya. Samsung berada tidak jauh di belakang, dan ini disebabkan oleh mereka mempunyai banyak model dan ramai pengguna – jadi agak sukar untuk mengeluarkan kemaskini untuk semua orang.
Tetapi apabila kita berbicara mengenai Apple, mereka memang amat menitik-beratkan aspek keselamatan pengguna dengan serius sekali. Malah Apple telah mencabar kerajaan Amerika Syarikat di dalam mahkamah bagi melindungi hak peribadi seorang pelanggan Apple.
Malahan, kebanyakan daripada masalah ini hanya timbul di dalam telefon Android, Apple tidak pernah mengalami sebarang gangguan keselamatan terhadap perisiannya.
Siapa menang pusingan kedua ini?
Tidak dinafikan Apple mengamalkan sistem sumber tertutup dan tidak mengamalkan sistem sumber terbuka sepertimana Android. Mata tambahan bagi Apple yang telah menunjukkan kesungguhan di dalam melawan kerajaan Amerika Syarikat bagi mempertahankan hak peribadi pelanggannya.

Apple dan Huawei seri 1-1, ayuh ke pusingan terakhir!

Bagaimana dengan kepuasan keseluruhan anda dengan jenama anda. Bagaimana anda menilai pengalaman pengguna dengan ciri-ciri jenama, seperti kamera, sistem pengoperasian, kepantasan, memori dan lain-lain. Boleh beri sebarang sebab mengapa sistem pengoperasian anda lebih hebat? Adakah terdapat sebarang perkara yang boleh membuatkan anda bertukar ke jenama lain?

Pusingan penentuan yang amat sengit.
Pusingan terakhir ini memang agak mendebarkan. Bagi Apple, anda kelihatan seperti tergolong di dalam golongan eksklusif dan bergaya apabila memiliki Apple iPhone 6S. Orang pandang lain macam, maklumlah telefon mahal kan. Dengan paparan retina yang sangat baik untuk mata, terutama sekali untuk kegunaan jangka masa yang lama. Pengalaman berkongsi fail secara menyeluruh apabila anda menggunakan iOS merentasi pelbagai peranti seperti komputer, komputer riba dan tablet.
Bagi Samsung Galaxy S7 pula, ia kalis air dan mempunyai skrin dengan lengkungan yang mengancam. Ini menghasilkan paparan media terbaik. Boleh juga mengecas telefon tanpa wayar.
Dan terakhir sekali, Huawei P9 mempunyai bateri 3000 mAh, kapasiti yang besar berbanding kebanyakan telefon pintar yang lain. Ia juga amat berbaloi untuk wang anda. Pengalaman produk yang lebih intuitif, seperti ID cap jari yang berada di belakang telefon dan ciri ketukan ibu jari.

Dan pemenangnya adalah?
Siapakah yang anda rasa menang di dalam Perang Dunia Telefon yang menampilkan tiga gergasi industri iaitu Apple, Samsung dan Huawei ini?
Kami biarkan kepada anda untuk menentukannya, dan diharapkan anda akan berperang komen secara baik dan menjaga adab tatasusila.


Ini 5 Tanda Perangai Anak Perlukan Bantuan Segera, Mak Ayah Tak Tegas Anak Pun Bermaharajalela!

Kadang-kadang tanpa sedar, sikap anak menjadi terlalu degil dan cepat berubah mood datangnya dari sikap mak ayah yang tidak tegas dan cepat mengalah. Kalau nak tahu, terdapat lima tanda perangai anak perlu bantuan segera.
Kalau anak ada tanda-tanda tersebut, mak ayah kena lihat balik cara didikan anda seperti dinyatakan di bawah. Menurut OT Siti ‘Aisyah Rozalli, sikap permisif mak ayah telah menyebabkan timbulnya sifat negatif kepada anak. Di mana, si manja berasa entitled. Jom lihat penerangan lanjut di bawah.

Baca juga: Bimbang Bila Panggil Nama, Anak Tak Pandang & Eye Contact Tiada, Bertenang Buat Ini Dulu!
PERANGAI ANAK PERLU BANTUAN

5 TANDA PERANGAI ANAK PERLUKAN BANTUAN SEGERA!

Menjerit setiap kali tak dapat apa yang dimahukannya.
Membentak dan kelihatan sangat marah bila diminta buat sesuatu.
Kita takut untuk larang kerana takut anak mengamuk.
Boleh berubah dari good mood ke mengamuk dan mengamuk ke good mood dalam waktu yang sangat singkat.
Kita takut dan buntu untuk tegur perangai anak kerana takut anak jadi bad mood.

Hmm… Kalau ada satu daripada senarai di atas, biasanya saya akan ajak parents untuk lihat pada perkara-perkara ini:

1. ‘TAK BOLEH’ TERUS TUKAR KEPADA ‘BOLEH
Ada tak moment yang parents dah cakap “tak boleh”, tapi bila anak menangis atau marah, tiba-tiba “tak boleh” bertukar jadi boleh?
Contohnya, kita kata “tak boleh aiskrim tau…”. Anak kita pun nangis… Kita tak larat tengok dia nangis, kita pun bagi aiskrim yang kita kata tak boleh tadi tu.
2. TAK PEDULI APABILA ANAK CAKAP ELOK-ELOK
 Ada tak waktu yang anak cakap elok-elok, kita buat tak peduli. Tapi, bila anak dah jerit, baru kita menyahut dan layan anak?
Contohnya, anak panggil kita elok-elok, kita sibuk dengan handphone. Lepas itu, anak pun jerit “AYAH!!!!” Baru kita, “Apa dia?!”
3. SEMAK PERKEMBANGAN ANAK IKUT KESESUAIAN UMUR
Ada tak kita semak perkembangan kemahiran anak kita tu sesuai tak dengan umur dia?
Contohnya, patut umur anak kita tu dah boleh dah makan sendiri, tapi kita tak pernah bagi. Dan kalau anak kita macam susah sikit nak makan sendiri, kita terus tolong.
4. MAK AYAH TERLALU PERMISIF
Ada tak kita ni terlalu permisif? Apa sahaja anak nak, kita bagi sebab rasa tak boleh kalau nak kata “tak boleh”, “tunggu”, “bukan hari ni” pada anak.
5. MAK AYAH TAKUT ANAK RASA SUSAH
Ada tak kita ni takut sangat nak anak rasa susah? Anak tak boleh buat sikit, kita “escape” kan anak kita. Anak rasa “homework” susah, kita marah cikgu.
SIKAP TERLALU PERMISIF MAK AYAH TIMBULKAN RASA NEGATIF PADA ANAK

Mama ayah…
Sikap terlalu permisif dan “takut anak marah”, “takut anak susah” ni sebenarnya akan menimbulkan satu rasa negatif pada anak. Anak akan timbul satu sifat yang dipanggil ENTITLED.

Bagi mereka, semua perkara yang berlaku ada kaitan dengan mereka.
Bagi mereka, apa yang mereka mahu, mereka patut dapat.
Bagi mereka, apa yang mereka rasa susah, mesti dimudahkan oleh orang lain.

Kasihan tau anak-anak macam ini. Mereka akan kurang sifat ketahanan terhadap cabaran dan akan membesar menjadi manusia yang sangat mudah stress dan putus asa.
So, jom take action, parents. Kenal pasti perkembangan anak kita secara holistik kenal pasti apakah yang sihat dan tak sihat dalam menguruskan tingkah laku anak.
Semoga perkongsian ini bermanfaat. Semoga Allah mudahkan kita semua menguruskan anak kesayangan kita. Anak ni saham ke syurga tau. Elok kita didik, Insha Allah jadi penyumbang doa untuk kita nanti.
Sumber: Facebook Siti ‘Aisyah Rozalli